Parlament “Hərbi vəziyyət haqqında” qanuna ciddi dəyişiklik etdi » www.DovletXeberleri.az\nwww.DOVLETXEBERLERI.az » Gündəm » Parlament “Hərbi vəziyyət haqqında” qanuna ciddi dəyişiklik etdi\n2-05-2018, 09:14Parlament “Hərbi vəziyyət haqqında” qanuna ciddi dəyişiklik etdi\nMilli Məclisdə istiqlalçı deputatların mükafatlandırılması, himn, gerb və bayrağımıza dəyişikliklərin edilməsi, Qarabağla bağlı xüsusi iclasın çağırılması təşəbbüsü səsləndi\nMayın 1-də Milli Məclisin növbəti plenar iclası keçirildi. Spiker Oqtay Əsədov qeydiyyatdan keçməyi və gündəlikdəki məsələlərə münasibət bildirməyi tövsiyə edəndən sonra maraqlı bir an yaşandı. Sədr “10 deputat əleyhinə səs verib, yəqin bəzi deputatlar ”knopka"ların yerini səhv salıb",-deyə bildirdi.\nO.Əsədov ardınca dedi ki, plenar iclasa təqdim olunan gündəlik mayın 1-i və 4-ünə aiddir: “33 məsələyə bu gün baxaq, qalanını növbəti iclasa saxlayaq”.\nBundan sonra gündəlikdəki məsələlərin müzakirəsinə keçildi. Deputatlar Eldəniz Səlimov və Azər Badamov Gənclər komitəsinə, Hüseynbala Mirələmov Mədəniyyət komitəsinə üzv seçildilər.\n“Azərbaycan Respublikası Dövlət Bayrağının təsvirinin təsdiq edilməsi haqqında”, “Azərbaycan Respublikası Dövlət Gerbinin təsvirinin təsdiq edilməsi haqqında”, “Azərbaycan Respublikası Dövlət Himninin musiqisinin və mətninin təsdiq edilməsi haqqında” Konstitusiya qanunu layihələri barədə Hüquq siyasəti və dövlət quruculuğu komitəsinin sədri Əli Hüseynli məlumat verdi.\nLayihələr müzakirə olunarkən çıxış edən Mədəniyyət komitəsinin sədri Rəfael Hüseynov dedi ki, dilimizdə “gerb” əvəzinə, “herb” yazılmalıdır. Onun sözlərinə görə, AXC hakimiyyəti dövründə üç dilimli ocaq təsviri gerb kimi qəbul edilib və orada ərəbcə “Allah” sözü əksini tapıb. Komitə sədri bildirdi ki, biz rusca “gerb” yazırıq, amma herbimizdə Allah sözünü əks etdiririk. “Ona görə də müsabiqə elan edilməlidir. Bizim dövlətimizə yaraşan herbimiz qəbul olunmalıdır. Arzu edirəm ki, çox yaxın zamanda himnimizin də, herbimizin də daha normal variantını ortaya qoyaq. Biz bayrağımıza, himnimizə, herbimizə bir də qayıtmalıyıq”-R.Hüseynov bildirdi.\n“Azərbaycan Xalq Cümhuriyyətinin 100 illiiyi (1918-2018)” yubiley medalı təsis edilməsinin müzakirəsi zamanı deputat Fazil Mustafa müzakirə zamanı maraqlı təkliflə çıxış etdi. “Biz mütləq istiqlalçı deputatlarla - 1991-ci ildə dövlət müstəqilliyimizə səs vermiş şəxsləri də burada qeyd etməliyik. 1991-ci ildə Azərbaycanın müstəqilliyinə səs vermiş insanların pensiya təminatını həll etmədik. Heç olmasa müstəqilliyə səs vermiş deputatlara istisnasız olaraq Cümhuriyyət medalının verilməsi nəzərdə tutulsun. Bu sırada mərhum prezident Heydər Əliyev də var idi”.\nKomitə sədri Siyavuş Novruzov isə həmkarının təklifinə qarşı çıxdı: “Tez-tez mətbuatda ”istiqlalçı deputatlar"dan yazılır. Azərbaycan parlamentinin 350 nəfər üzvü olub, onlar da Azərbaycanın müstəqilliyinə səs verib. Referendumun əleyhinə çıxanlar özlərini istiqlalçı elan edirlər, qalan deputatlar qalır kənarda. Parlamenti iki yerə bölmüşdülər: “Demplok”, “Komblok”. Hardan bilinir? Bunun alnında yazılmışdı, sənədində yazılmışdı ki, bu “Demblok”du, digəri “Komblok”. Azərbaycanın müstəqiliyinin elan olunmasında 350 deputat hamızı iştirak edib. Burda o deputatlardan da var, xahiş edirəm, onlar da münasibət bildirsin. Məgər kommunist olanlar istəmirdi Azərbaycan müstəqil olsun? Xahiş edirəm, Oqtay müəllim, tapşırıq verin, o siyahını çıxarıb Milli Məclisdə assınlar, bununla da mübahisələrə son qoyulsun".\nFərəc Quliyev “Demblok”un üzvü olduğunu dedi: “O dövrdə hər kəsin müstəqilliyə səs verdiyini mən də təsdiq edirəm. Amma ona görə istiqlalçı deputat deyirlər ki, onda SSRİ-nin saxlanması əleyhinə 43 nəfər çıxmışdı və bu zalda aclıq aksiyası keçirilmişdi. Onda rəhmətlik Heydər Əliyev də bizə dəstək verirdi, hətta Naxçıvanda referendumun keçirilməsinə imkan vermədi. Onda Heydər Əliyev bu zala girəndə ayaqlarını yerə döyənlər var idi”. F.Quliyev dedi ki, o dövrdə SSRİ-nin saxlanmasının əleyhinə olanlar fədakar insanlardır.\nAraz Əlizadə “radikal müxalifət Məhəmməd Əmin Rəsulzadənin heykəli məsələsini ortaya atır” deyə, çıxışa başladı. Ardınca təklif etdi ki, 100 illiklə əlaqədar şəhərin bir yerində Cümhuriyyət memarları ilə bağlı bir yer ayrılsın və orada hər birisinin xatirəsi əbədiləşdirilsin.\nVitse-spiker Bahar Muradova yubiley medalı təşəbbüsü ilə çıxış etdiyinə görə prezidentə təşəkkür etdi. B.Muradova bildirdi ki, Milli Məclis Azərbaycan Xalq Cümhuriyyətinin 100 illik yubileyinin keçirilməsinə hazır olmalıdır: “Məlumat üçün bildirim ki, Milli Məclisin sədri Oqtay Əsədovun tapşırığı ilə yubileyə hazırlıq üzrə xüsusi qrup yaradılıb. Bu qrup artıq hazırlıq işlərinə başlayıb. Həmçinin bildirim ki, Azərbaycan parlamentinin yaradılmasının 100 illiyi ilə bağlı da yubiley medalının təsis edilməsi istiqamətində iş gedir. Biz, yəqin ki, payız aylarında parlamentin böyük bir yubiley tədbirini keçirəcəyik”.\nİnzibati Xətalar Məcəlləsinə təklif olunan dəyişikliklər də geniş müzakirəyə səbəb oldu. Milli Məclis sədrinin birinci müavini, parlamentin müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov təklif olunan dəyişikliklər barədə məlumat verdi. Vitse-spiker dedi ki, İnzibati Xətalar Məcəlləsinin 33.1.6-cı maddəsinə görə, inzibati xətanın təbii fəlakət şəraitində və ya başqa fövqəladə şəraitdə törədilməsi inzibati xətaya görə məsuliyyəti ağırlaşdıran hal sayılır. 2017-ci il 14 fevral tarixdə “Hərbi vəziyyət haqqında” Azərbaycan Respublikasının Qanunu qəbul edildikdən sonra inzibati xətanın təbii fəlakət şəraitində və ya başqa fövqəladə şəraitdə törədilməsindən əlavə hərbi vəziyyət dövründə də törədilməsi inzibati xətaya görə məsuliyyəti ağırlaşdıran hallar siyahısına aid edilir. Məcəllədə təklif olunan dəyişikliklərin əsas məqsədi “Hərbi vəziyyət haqqında” Azərbaycan Respublikasının 2017-ci il 14 fevral tarixli 530-VQ nömrəli Qanununun tətbiqi ilə əlaqədar qanunvericiliyin təkmilləşdirilməsindən ibarətdir.\nKomitə sədri Ziyafət Əsgərov dedi ki, məcəllənin 88-ci maddəsi inzibati qaydada tutma məsələlərini tənzimləyir. Bu maddəyə görə, inzibati xəta haqqında işin düzgün və vaxtında baxılmasının və ya inzibati xəta haqqında iş üzrə qərarın icrasının təmin edilməsi üçün bir sıra səlahiyyətli orqanlar (vəzifəli şəxslər) bu maddədə göstərilən hallarda inzibati qaydada tutma hüququna malikdirlər. “Hərbi vəziyyət haqqında” qanun qəbul edildikdən sonra hərbi vəziyyət rejiminin tələbləri pozulduqda bu səlahiyyətli orqanların siyahısına hərbi idarəetmə orqanlarının vəzifəli şəxsləri də daxil ediliblər.\nQeyd olunub ki, məcəllənin müvafiq maddələrində fövqəladə vəziyyət elan olunmuş ərazidə şəxs xüsusi verilmiş icazə vərəqələri olmadan komendant saatı vaxtında küçələrdə və başqa ictimai yerlərdə olduqda - komendant saatı bitənədək və ya onun üzərində şəxsiyyətini təsdiq edən sənəd olmadan komendant saatı vaxtında küçələrdə və başqa ictimai yerlərdə olduqda - tutulanın şəxsiyyəti müəyyən edilənədək müddətə inzibati qaydada tutula bilər. Həmin maddədə inzibati qaydada tutulan şəxslərin dərhal azad olunması halı da göstərilir. Burada fövqəladə və ya hərbi vəziyyət elan olunmuş ərazidən əlavə hərbi vəziyyət elan olunmuş ərazi də göstərilir. “Hərbi vəziyyət haqqında” qanunun 26-cı maddəsi qanunun pozulmasına görə məsuliyyət nəzərdə tutur. Qanunun bu tələbini təmin etmək məqsədilə İnzibati Xətalar Məcəlləsinə hərbi vəziyyət rejiminin tələblərinin pozulmasına görə məsuliyyət nəzərdə tutan yeni müvafiq maddə əlavə olunur.\nDəyişiklik hərbi vəziyyət rejiminin tələblərinin pozulmasına görə cəzaları nəzərdə tutur. Dəyişikliklə İnzibati Xətalar Məcəlləsinə yeni-517-2-ci (Hərbi vəziyyət rejiminin tələblərinin pozulması) maddəsi əlavə edilir. Maddəyə əsasən, xüsusi icazə vərəqəsi və (və ya) şəxsiyyəti təsdiq edən sənəd olmadan komendant saatı vaxtında küçələrdə və ya digər ictimai yerlərdə olmağa görə xəbərdarlıq edilir və ya əlli manat məbləğində cərimə edilir. Nəqliyyat vasitələrinin hərəkətinə qoyulmuş məhdudiyyətin pozulmasına görə fiziki şəxslərə xəbərdarlıq edilir və ya onlar otuz manatdan əlli manatadək məbləğdə, vəzifəli şəxslər yüz manatdan yüz əlli manatadək məbləğdə, hüquqi şəxslər min manatdan min beş yüz manatadək məbləğdə cərimə olunur. Rabitədən istifadə üçün müəyyən edilmiş xüsusi qaydaların pozulmasına görə fiziki şəxslərə xəbərdarlıq edilir və ya onlar otuz manatdan altmış manatadək məbləğdə, vəzifəli şəxslər yüz manatdan iki yüz manatadək məbləğdə, hüquqi şəxslər min manatdan iki min manatadək məbləğdə cərimə edilir. Gündəlik tələbat mallarının, o cümlədən ərzaq və sənaye məhsullarının əldə olunmasına (satışına) tətbiq edilmiş xüsusi qaydaların pozulmasına görə fiziki şəxslərə xəbərdarlıq edilir və ya onlar otuz manatdan altmış manatadək məbləğdə, vəzifəli şəxslər iki yüz manatdan üç yüz manatadək məbləğdə, hüquqi şəxslər min beş yüz manatdan iki min beş yüz manatadək məbləğdə cərimələnir.\nBirinci vitse-spiker Ziyafət Əsgərov dedi ki, siyasi partiyaların məhdudlaşdırılmasından bəhs olunarkən mətbuatda bir sıra hallarda təhriflərə yol verilir: “Söhbət yalnız və yalnız hərbi vəziyyətin tətbiq olunmasından sonrakı zamandan gedir. Mətbuatda bəzi qanunların, o cümlədən Cinayət və İnzibati Xətalar məcəllələrinin 2017-ci ildə qəbul edilən ”Hərbi vəziyyət haqqında" qanuna uyğunlaşdırılmasını yanlış təqdim edirlər. Cərimələrin artırılması, sərbəst toplaşmaq azadlığının məhdudlaşdırılması ilə bağlı fikirlər səsləndirilir. Onlar məsələlərə münasibət bildirərkən konteksdən çıxarırlar, yəni “Hərbi vəziyyət haqqında” qanuna uyğunlaşdırmanı qeyd etmirlər. Hərbi vəziyyət nə vaxt tətbiq olunacaqsa, onda qanun tətbiq olunacaq, hörmətli jurnalistlər, xahiş edirəm, bu məsələni nəzərə alasınız! Hərbi vəziyyətin tətbiqi cənab prezidentin səlahiyyətində olan məsələdir, o qərarını verir, təsdiq üçün Milli Məclisə müraciət edir. Biz arzu edərdik ki, buna ehtiyac olmasın, amma hər şey ola bilər".\nDeputat Çingiz Qənizadə Z.Əsgərovun fikirlərini və qanun layihəsinə dəyişiklikləri müdafiə etdi.\nDeputat Qüdrət Həsənquliyev çıxışında dedi ki, vaxtilə o, hərbi vəziyyət zamanı siyasi partiyaların fəaliyyətinin qadağan olunmasını təklifini səsləndirib, bunu da Gəncə hadisələri ilə izah edib: “Ölkədə hərbi vəziyyət elan olunursa, bütün siyasi partiyaların fəaliyyəti dayandırılmalıdır”.\nZ.Əsgərov isə dedi ki, fövqəladə vəziyyət haqqında qanunda onsuz da bu məsələ əksini tapıb.\n“Biz Milli Məclisin xüsusi iclasını çağırmalıyıq”. Bunu da deputat Qüdrət Həsənquliyev söylədi. Deputat Ermənistandakı hadisələrə diqqət çəkdi:"Paşinyan çox güman ki, baş nazir seçiləcək. Ordakı siyasi qüvvələr daxili istifadə üçün atəşkəsi poza bilərlər. Azərbaycan ordusu hazır olmalıdır ki, belə bir halda biz cəsarətli qərar qəbul edib torpaqlarımzı işğaldan azad etsin. Xatırladıram ki, ermənilər 1993-cü ildə nəinki BMT Təhlükəsizlik Şurasının qətnaməsinə uyğun şəkildə Kəlbəcər rayonunu işğaldan azad etmədilər, hətta Dağlıq Qarabağ ətrafındakı rayonları işğal etdilər".\nBuna görə də Q.Həsənquliyev əlavə etdi ki, Milli Məclisin Qarabağla bağlı iclasının keçirilməsinə çox böyük ehtiyac var: "Mən prosesləri diqqətlə izləyən biri olaraq əminəm ki, Ermənistan yaxın zamanlarda vətəndaş qarşıdurmasına girəcək və onlar atəşkəsi poza bilərlər. Paralel şəkildə Azərbaycan KTMT ilə, Rusiya ilə intensiv danışıqlara başlamalıdır".\n“Azərbaycan ordusu istənilən təxribatın qarşısını almağa hazır vəziyyətdədir, buna heç kimin şübhəsi olmasın”. Bunu isə bəzi qanunların “Hərbi vəziyyət haqqında” qanuna uyğunlaşdırılmasının müzakirəsi zamanı parlamentin sədri Oqtay Əsədov dedi. Spiker bildirdi ki, narahatlığa əsas yoxdur.\nMilli Məclisin iki komitəsinə yeni üzvlər...\nParlament bu gün iclasa toplanır - GÜNDƏLİK...


Simvolizmin dərk edilməsi - Andrey Belıy » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nArtkaspi.az saytı Andrey Belıyın "Simvolizmin dərk edilməsi" adlı məqaləsini təqdim edir:\nSon zamanlaradək hamı dünyanın axıra qədər öyrənilib, dərk edildiyi qənaətində idi. Üfüqdə bütün dərinliklər itib-getdi. Böyük bir boşluq yarandı. Yeni perspektivlər yaradan əbədi varlıqlar yoxa çıxdı. Hər şey dəyərini itirdi. Lakin ürəklərdə uzaqlara olan canatım itmədi. Perspektiv arzusu doğdu. Qəlbimiz yenə də əbədi dəyərlər tələb etməyə başladı...\nBütün bəşəriyyət hadisələrlə deyil, başqa simvollarla zəbt olunub. Musiqi simvolu mükəmməl şəkildə ifadə edir. Ona görə də simvol sanki həmişə musiqilidir. Tənqidi fəlsəfədən (ktitisizm) simvolizmə keçid mütləq şəkildə ruhun oyanışıyla müşayiət olunur. Musiqinin ruhu - idrak keçidinin göstəricisidir. Nitsşenin çağırışı drama yox, bütün mədəniyyətədir: "Başınıza sarmaşıqdan tac qoyun, tirsi (antik dünyada şərab və kef allahının simvolu olan sarmaşıq və tənək yarpağı sarılmış əsa -red) əlinizə alın. Pələnglər və panterlər ayağınızın altına sərilsə belə tərpənməyin".\nBəşəriyyət indiki dövrdə daxili musiqinin idrakın üst qatlarına yaxınlaşmağından narahatdır. O, hadisələrlə deyil, başqa simvolla zəbt olunub. Nə qədər ki, o başqa dediyimiz icra olunmayacaq, bizi narahat edən müasir incəsənətin simvolları da aşkarlanmayacaq. Ancaq korlar ürək məsələlərində aydınlığı simvollarda axtarırlar. Onların ürəyi kordur, deməli heç nə öyrənə bilməyəcəklər.\nSimvollar keçmiş zamanlarda baş verənlərə, gələcəkdə olacaqlara müraciət edir. Simvoldan musiqi yaranacaq. O, idrakdan yan keçir. Musiqi dünyasından uzaq olanlar heç nə anlamayacaqlar.\nSimvol ruhdakı musiqini oyadır. Dünya bizim ruhumuza yaxınlaşan zaman o, həmişə səslənəcək. Ruhumuz dünya olanda isə o, tərki-dünya olacaq. Əgər uzaq məsafələrdən təsir göstərmək mümkündürsə və əgər magiya varsa, biz bunun yolunu bilirik. Magiya - ruhdakı musiqi səsinin hədsiz dərəcəyə qədər yüksəlməsidir. Musiqiyə köklənmiş ruh sehrirlidir. Musiqidə sehr var. Musiqi - üstümüzə axıdılan heyrətamiz əbədiyyət axınının və sehrin səpələndiyi pəncərədir.\nİncəsənət dahiyanə düşüncədir. Dahiyanə düşüncə isə onun formalarını genişləndirir. Əbədiliklə onun fəza və zaman təzahürlərini birləşdirən simvolizmdə Platon ideyalarının dərkiylə rastlaşırıq. İncəsənət - ideyaları ifadə etməlidir. Hər bir incəsənət növü mahiyyətcə simvolikdir. Hər bir simvolik düşüncə isə ideyalıdır. İncəsənətin əsas məqsədi bütün dörvlərdə dəyişilməz olaraq qalır. Sadəcə ifadə vasitələri dəyişilir. Filosof düşüncəsinin inkişafı zidd olan fikirləri təsdiq etməklə onu simvolik dərketmənin səmimiyyətindən, aydınlığından asılı vəziyyətə salır. Nəzəriyyənin dəyişilməsi ilə incəsənətə olan münasibət də dəyişilir. O, daha özündən müştəbeh bir forma deyil; utilitarizmə (burjua əxlaq nəzəriyyəsi) yardım üçün çağırıla bilməz. O, mahiyyətli düşüncəyə - dini düşüncəyə yol açır. Din - ardıcıl olaraq genişlənən simvolların sistemidir. Bu, onun ilkin zahiri təyinidir. İncəsənət simvollarının ifadə tərzi idrakda sona çatmaqda olan keçidə müvafiqdir. Bu dəyişikliyin xarakterinə nəzər salmaq vacibdir. Klassik incəsənətin səciyyəvi xüsusiyyəti formanın harmoniyasıdır. Bu harmoniya Höte və Nitsşenin idrakındakı təmkin və ifadələrə öz möhürünü vurmuşdur. Haradakı bir nəfər təsadüfən örtüyü bir balaca qaldıraraq dərinliyi aşkarlayır, o biri həmin andaca onun fenomenal tapıntısını nəzərə çarpdıraraq o dərinliyi üzə çıxarmağa çalışır. Dahiyanə klassik əsərin iki tərəfi var: sadə, asan tərəfi və ancaq bəzilərinin anlaya biləcəyi işarələr olan daxili forması. Hadisələrin fenomenallığı, görüntülər, psixologiyanın aydınlığından razı qalan kütlə, onun daxilində olanlardan bixbərdir. Bu daxili özəlliklər hər kəsə anlaşılan deyil. Gizlin olan dərinliklərə kütlənin soxulmamağı üçün bayağılıq donuna bürünən klassik incəsənətin ən yaxşı nümunələrinin əsilzadəliyidir bu... Həmin nümunələr eyni zamanda həm dərinlik, həm də səthilik mənbəyidirlər. Ondan həm kütlə, həm də seçilmişlər razı qalırlar. Bu cür ikili xüsusiyyət istər-istəməz fəlsəfi tənqidin ikili xüsusiyyətlərindən irəli gəlir; o, həm də dahilərin qoyduqları həmin simvolların rasionalizm, utilitarizm və s. üçün doqmatik dedi-qodu mövzusuna çevrilməsinin istəməməyindən irəli gəlir. Burada həm "kiçik simə" nifrət var, həm heç nə görməyib tərif yağdıran korlara kübarcasına istehza, `həm də ruh seçicilərinə qarşı işvə-naz var. "Faust" hamı üçün anlaşılandır. Hamı yekdilliklə "Faust”u dahiyanə əsər adlandırır; buna baxmayaraq "Faust”da sufiliyin dərinlikləri çağdaş dövrün hər cür özəlliklərini sevən yeni incəsənət pərəstişkarları üçün gizli qalır. Lakin həmin bu pərəstişkarlar zahiri obraz cizgiləri və aydın fikirləri dağıdan Zərdüştün dərinliklərini anlayır. Bu baxımdan yeni incəsənət, dərin dərketməsi olan azsaylı təbəqəylə, səthi dərketməsi olan kütlənin arasında demokratik vasitəçidir. Yeni incəsənətin vəzifəsi formaların harmoniyası deyil, ruh dərinliklərinin əyani şəkildə aydınlaşmasıdır. Hansı ki, sonra o, yüksək səslə, sanki qışqıraraq klassik incəsənətin "kiçik simə" arxa çevirdiyi məqamlarda bizi düşünməyə dəvət edir. İfadə vasitəsinin bu cür dəyişilməsi dərketmə nəzəriyyəsinin dəyişilməsinə söykənir. Ona əsasən dərketmə əbədi müvəqqətilik içində artıq mümkünsüz görünmür. Əgər bu belədirsə, incəsənət əbədini görməyi öyrətməlidir; klassik incəsənətin eyibsiz, daşlaşmış maskası artıq çıxarılmış, cırılıb atılmış, sındırılmışdır. Həmin sınıqların arasından dərin düşüncələr sürünüb çıxaraq obrazlara hopur. Və obrazların nisbiliyi dərk edildiyi üçün onları sındırırlar. Obrazlar ayrıca əhəmiyyət kəsb edən nəyəsə yox, düşüncə metoduna çevrilir. Onların təyinatı gözəllik hissi yaratmaq deyil, həyat hadisələrində onların şəklini dəyişdirilmiş mənalarını duymaq bacarığını inkişaf etdirməkdir. Bu məqsədə nail olan kimi, həmin obrazlar əhəmiyyətdən düşür. Buradan şübhəsiz yaxın gələcəyə mənsub olan yeni incəsənətin demokratik dadı duyulur. Lakin gələcək zaman dediyim vaxt artıq indiki zaman olanda incəsənət məhv olacaq şeylərə bəşəriyyəti hazırlayacaq. Yeni incəsənət daha az sənətdir. O, bir müjdəçi, bir əlamətdir. İfadə vasitələrinin dəyişilməsi tədricən baş verən bir prosesdir. Müasir incəsənət bu dəyişiklərə çox vaxt öz hissiyyatı ilə gedirdi. Çoxları bu yolda büdrəyirdi. Artezian suları səthə çıxanda birinci palçıq vurur. Ancaq sonra günəş su büllurunun şəffaflığını milyonlarla yaqutla alışdırır. Öndə gedənlərə qarşı qəddar olmaq lazım deyil. Axı biz onların yaralanmış bədənlərini tapdayıb irəliyə gedirik. Minnətdarlıq və mərhəmət! Bütün təhqirlər sussun! Axı Ntisşe elə onların arasındadır. Bircə "Çarmıxa çəkilmiş Dionis”in qırmızı xələti bizi yandırmasın, bircə ona mehribanlıq göstərən panterlər parçalamasınlar.\nÖlüyə bircə dəfə sadəlövhlüklə baxmaq yetərlidir ki, panterlər pişik balasına çevrilsinlər. Onun obrazı isə ölümsüz uzaqlıqlardan düşüncəyə dalaraq kədərli-kədərli bizi seyr edir. Uşaqlıq xoşbəxtliyindən - göy rənglə yuyulmuş ağ adadan bizə uşaq nəzərləri, uşaq baxışı danışır. Sakit! Bu müqəddəs məzardır.\nİncəsənətlə mistika kimi simvolizm zirvələrinin birləşməsini Vladimir Solovyov xüsusi bir terminlə təyin edir. Həmi termin - sehrbazlıqdır. Allah deyir ki, "Onların ürəyinə girəcəm və Allahları olacam". Peyğəmbərləri ucaldan onların dilinə dağları belə diz çökdürə biləcək sözlər qoyan sehrbazlıqdır.\nTragizmlə (faciə) müqayisədə Nitsşenin müdrikliyinin daha dərin dərketmə mərhələsini sehrbazlığa yaxınlaşma kimi dəyərləndirmək olar. Və bu müdrikliyin ayrı-ayrı hissələrinin sehrbazlığa (teurgizmə) meylli olduğu hiss olunur. Əgər simvolizmdə biz müvəqqətilikdə əbədiyyət göstərməyə ilk cəhdlər ediriksə, sehrbazlıqda simvolizmin sonunun başlanğıcıdır. Burada artıq söhbət əbədiyyətin çevrilmə yolu ilə dirilmiş şəxsiyyətə dönməsindən gedir. Şəxsiyyət Allahın məskunlaşdığı İlahi məbəddir: "Onların ürəyinə köçüb, onlarda hərəkət edəcəyəm" (Levit, XXVI, 12).\nXrisianlığın doqmatikası (ehkamçılıq) Şopenhauerlə inkar edildi. Məişət, həyat - Nitsşe. Sehrbaz xristianlar insan və Allah anlayışını birləşdirərək onu bir qab, qapanmış bir halqa kimi təsvir edirlər. Nitsşe zirvələrilə əlaqəni kəsmədən, onları Nitsşe Şopenhaueri dəf edən tərzdə - daxildən dəf etməyə can ataraq, Əhdi-əqiqdə qeyd olunan xoşbəxt xəbəri gözləyirlər. Əsrin məişət tapmacalarının tapılması nitsşeliyin o biri tərəfinə keçir. Minaların altına kontrminalar düzülür. Dəhşət də elə burasındadır. Ruhu valeh edir. Axı Nitsşedən sonra uçurumdur. Və beləliklə uçurum kənarındakı ümidsizlik və fikrin dərinliklərinə getmək mümkünsüzlüyünü anlaya-anlaya uçuş möcüzəsinə ümid edirlər. Uçuş texnikası mükəməlləşmədən uçmaq, ümumiyyətlə təhlükəlidir. Bu yaxınlarda təyyarəçi Liliental həlak oldu. Bu yaxınlarda həm də başqa bir təyyarə serən, pilot, bütün mədəniyyətin Lilientalı olan Nitsşenin də göyə müvəfəqiyyətsiz uçuşunun və məhvinin şahidi olduq. Xristianlığın sehrbazlar vasitəsilə dərkedilməsi istər-istəməz diqqəti cəlb edir. Ya bu qorxaqlığın ən son həddidir, ya cəsarətli bir sıçrayışdır (axı ancaq dağ keçiləri özlərini başı aşağı uçuruma doğru atırlar), ya da ki bu yıxılma anında xilasedici qanadların çıxaraq bəşəriyyəti tarix üzərindən uçuracaqlarına inanan neofitlərin peyğəmbərlik cəsarətidir. Sehrbazların vəzifəsi mürəkkəbdir. Onlar Nitsşenin dayandığı yerdən - havada addımlamalıdırlar. Bununla yanaşı onlar həm də məişət məsələlərinə aydınlıq gətirən sufilərlə də hesablaşmalı və tarixi kilsənin də ziddinə getməməlidirlər. O zaman bəlkə Nitsşe fikirlərinin heç özünün də çata bilmədiyi üfüqləri bizə bir az yaxın görünər. Nitsşe bura qədər həddindən artıq çox əzab çəkib. Gəldiyi yol uzun olub. O, yalnız çox yorğun halda dənizin sahilinə gələrək, xoşbəxt bir donuqluq içində axşam çağı zümrüdə dönmüş buludları seyr edə bilərdi. Suyun üzərinə düşən bu parıltının üfüqü üzüb keçmək üçün sanki böyük bir qayıq olduğunu öz xəyallarında canlandırardı: "Ey mənim ürəyim - ağır, dopdolu, tünd qızılı salxımlarınla, öz xoşbəxtliyi altında əzilərək dayanan üzüm ağacım. Bax, kədərli, sakit dənizlərdən qızıl qayıq üzüb gələnəcən mən gülümsəyirəm". (Zərdüşt)\nNitsşe dənizin mavi dalğalarında üzüb getdimi? Bizim üfüqümüzdə o yoxdur. Bizim onunla əlaqələrimiz artıq kəsilib. Lakin biz də sahildəyik və unudulmuş qayıq da ayaqlarımızın altında yellənir. Biz ona əyləşib üzüb getməliyik. Biz irəliyə doğru üzməli və bu dənizdə batmalıyıq.\nBizlərdən bəziləri günəş işığından ötrü qədimi qızılların yandırıldığı keçmiş dövrlərə meylliyik. Onların gözündə qaçıb gedən günəşdir və ola bilər ki, onlar yandırılmış qızıllarından ötrü göz yaşı tökürlər:\nEfir qızıla bürünüb işıqlanar,\nVə sevincindən odlanar.\nGünəş aradan çıxar.\nQızılı atəş düşər.\nyayılıbdır hər yerə,\nKədərin iç üzündən\nSərt qayalar ucalır\nDaha qüruba endi.\nGöz yaşları duyulur:\nyenə şövqsüz soyuqluq:\nYoxa çıxıb o -\nKeçmiş, qızılı xoşbəxtlik - qızıl yun!\nUçuş möcüzəsinə inanan bir başqaları isə onlara bu cür cavab verərlər:\nQızılı dünyaya səslənərək.\nYetər daha əzablar.\nGünəş parçadan olan\nSəma yaquta boyanıb.\nGünəş dəfn olunub,\nUca dağların zirvəsində\nQızılı qanadların çırpır!\n"Mir iskusstva" ("İncəsənət dünyası"), № 5, 1904


1 İyul 17:33 | 586\nCari ilin ilk yarımilində Əmək və Əhalinin Sosial Müdafiəsi Nazirliyinin Protez-Ortopedik Bərpa Mərkəzi 3908 nəfər əlilliyi olan şəxsə protez-ortopedik bərpa xidmətləri göstərib. Nazirlikdən SİA-ya verilən məlumata görə, onlardan 612 nəfəri ölkəmizin ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar əlilliyi olan şəxslərdir.\nQeyd olunan dövrdə Mərkəz tərəfindən əlilliyi olan şəxslərə 193 əlil arabası, 437 aşağı və yuxarı ətraf, habelə döş protezi, 516 aşağı və yuxarı ətraf ortezi, 3444 müxtəlif reabilitasiya vasitəsi, bel və boyun nahiyəsi üçün 92 korset, 937 cüt protez ayaqqabı, 1070 cüt ortopedik ayaqqabı, 427 dördayaqlı dayaq vasitəsi verilib.\nƏlilliyi olan şəxslər həmçinin 1113 qoltuqaltı və dirsəkaltı ağac, 1241 ədəd əsa və s. reabilitasiya vasitələri ilə təmin ediliblər.\nÜmumilikdə, 2020-cu ilin yanvar-iyun aylarında Mərkəz tərəfindən əlilliyi olan şəxslərə 11006 reabilitasiya vasitəsi verilib.\nBu sahədə səyyar xidmətlərin göstərilməsi işi xüsusi rejimli karantin müddətində daha da gücləndirilərək geniş miqyas alıb və qeyd edilən reabilitasiya vasitələri bir çox əlilliyi olan şəxslərə evlərinə aparılaraq təqdim edilib.\nReabilitasiya vasitələri bir çox əlilliyi olan şəxslərə evlərinə aparılaraq təqdim edilir.


2022, 21 May, şənbə, Bakı vaxtı 23:57\nPrezident indiyədək söz azadlığı sahəsində islahatlarla bağlı müraciətlərə münasibət bildirməyib\n25-ə qədər jurnalist qurumu, hüquq müdafiəçisi və qeyri-hökumət təşkilatının rəhbəri sentyabrın 29-da prezident İlham Əliyevə müraciət edərək, onun mətbuatın problemlərinin həlli üçün prosesə təcili müdaxiləsini tələb ediblər.\nMüraciət müəllifləri prezidenti «Azadlıq» qəzetinin əməkdaşı Sakit Zahidovun, «Milli Yol» qəzetinin redaktoru Şahin Ağabəyli və «Millətin Səsi» qəzetinin əməkdaşı Samir Adıgözəllinin azadlığa buraxılmasına, zorakılığa məruz qalmış jurnalistlərin istintaqını isə nəzarəti altına almağa çağırıblar.\nOnlar eyni zamanda, ölkə başçısından şərəf və ləyaqətin təhqirinə azadlıqdan məhrumetmə cəzası nəzərdə tutulan maddənin Cinayət Məcəlləsindən çıxarılmasını xahiş ediblər.\nBundan öncə ATƏT-in kütləvi informasiya vasitələri üzrə nümayəndəsi Mikloş Haraşti və «Artikl 19» adlı beynəlxalq jurnalist təşkilatı da prezident İlham Əliyevə müraciət edərək, mətbuata qarşı təzyiqlərin qarşısını almağa, söz azadlığı sahəsində islahatlar aparmağa, eləcə də şərəf və ləyaqətin təhqirinə və böhtana görə Cinayət Məcəlləsinin 147 (böhtan) və 148-ci (təhqir) maddələrinin qanundan çıxarılmasına çağırmışdılar. Prezident indiyədək həmin müraciətlərə münasibət bildirməyib.\nÖlkədə söz azadlığına hər hansı təhlükə barədə deyilənləri rəsmilər də qəbul etmirlər. Parlamentin İnsan Haqları Daimi Komissiyasının sədri Rəbiyyət Aslanovanın bu cür ittihamlara cavabı çox kəsədir: «Azərbaycanda söz azadlığı Avropanın ən yüksək ölkələrindən belə yüksəkdir. Daha nə istəyirlər?»\nO ki qaldı, Cinayət Məcəlləsindən təhqir və böhtana görə cinayət məsuliyyəti nəzərdə tutan maddənin çıxarılmasına, xanım Aslanova əlavə edir ki, hər kəsin şərəf və ləyaqətini qorumaq hüququ olduğundan həmin maddənin qanundan çıxarılması düzgün olmazdı. Sadəcə, jurnalist məmurun və ya başqasının şərəf və ləyaqətini təhqir etməkdən çəkinməlidir.


Tahir Kərimov Salyandakı villasını neçiyə satır? “Aqil Nəzərli bizə Allahın suyunu da vermi Daş bazarında vəziyyət necədir? – Video Eldar Mahmudov deputatı necə “yükləyibmiş”? Səs Prezident İlham Əliyev həmsədrlərlə görüşdü Qubanın Qonaqkənd qəsəbəsinin sakinləri “S  Gəncəlilərin və şəhərin qonaqlarının sevimli AZƏRBAYCANDA DƏHŞƏTLİ CİNAYƏT: 3-cü arvadının ba Ceyms Uorlik Bakıda mətbuat konfransı keçirir Ukraynada məktəblilər yay tətilinə qışda çıxacaq Yağış avtobusları bu hala saldı- FOTOLAR Xızı dağlarında yenə yanğın başladı\n30 İyul 2015 / 13:45 / Baxış sayı: 100 Bu gün Fövqəladə Hallar Nazirliyinin “112” qaynar telefon xəttinə Xızı rayonunda dağlıq ərazidə yanğın hadisəsinin baş verməsi barədə məlumat daxil olub.\nFövqəladə Hallar Nazirliyinin Dövlət Yanğından Mühafizə Xidmətinin və Aviasiya Dəstəsinin canlı qüvvə və texnikası hadisə yerinə cəlb olunub. Dağlıq ərazidə 100 ha otlaq ərazi və 7 ha kol-kos yanıb. Yanğının qarşısı alınıb. Əlavə məlumat veriləcək.


Blackjack onlayn - Azərbaycan-da blackjack oyunu haqqında hər şey | BlackJack77\nYaxşı blackjack oyunlar və kazinolarda tap\nBlackjack 77 etibarlı blackjack online casino tapmaq üçün kılavuzdur. Bütün qumar sites diqqətlə nəzərdən keçirilir və bizim komanda tərəfindən test edilmişdir. Biz casino etibarlılıq, qalib şansını, bonuslar ölçüləri, oyunlar müxtəlif və uduşların payment sürəti qiymətləndirdi. siz real pul üçün blackjack oynamaq və ya blackjack demo oyun istifadə edərək bacarıqlarını artırmaq istəyirsiniz? oyun bu ən tövsiyə saytlar kontrol edin:\nXoşbəxtlikdən yaxşı blackjack oyun və təhlükəsiz casinos müqayisə üçün bu sayt aşkar. Blackjack77 verilmişdir Kazinolar sizin şəxsi hörmət və tez uduşların ödənilməsi, yüksək keyfiyyətli oyun təcrübə təklif edir. Lakin, bir çox fərqlər var. Bəzi casinos digərləri Spor Toto və bonuslar geniş seçim var, Live Casino oyunlar təklif edə bilər. Siz seçə xoş gəlmisiniz!\nCanlı dileri ilə Blackjack\nSiz doğru yerdəsiniz. Bizim yazarlarımız və ekspert oyunçularımız onlayn Blekcek kazino rəyləri, testlər və Azərbaycan kazinolarında istifadə edilən ən yaxşı oyun strategiyaları haqqında qiymətləndirmələrin toplandığı məlumat bazasını daim yeniləyirlər.\nMəşhur Blekcek kart oyununu onlayn oynaya biləcəyiniz bir yer tapmaq çətin deyil, lakin bəxtinizi sınamaq üçün bütün mövcud təkliflərin arasında axtarış aparmaq çox yorucudur. Çoxlu təkliflər, çoxlu operatorlar və sonsuz sayda bonuslar və promo-aksiyalar sizi konkret bir kazinoya daxil olmazdan əvvəl iki dəfə düşünməyə vadar edir. Necə seçim edəcəyinizi bilmirsiniz? Biz sizə yardımçı olarıq!\nSiz oyunu sizə başa salacaq bir oyun yoldaşı axtarırsınız? Yoxsa öz strategiyanızı formalaşdırmazdan əvvək əsas strategiyaları nəzərdən keçirən ekspertsiniz? Böyük məmnuniyyətlə sizi onlayn Blekcek oyununun sirli dünyası barədə məlumatlandıra və gizli məqamları sizə aça bilərik.\nBiz həm oyunçuyuq, həm də oyunçular üçün məqalələr yazırıq. Biz məlumatlarımızın riyazi, statistik biliklərə, mövcud və yenilənmiş strategiyalara əsaslanan biliklərə uyğun olması üçün heç bir şirkətə və ya operatora bağlı deyilik. Biz sadəcə sizin maraqlarınıza əsaslanırıq. Bizə qoşulun və bu sehrli oyunun sirlərini sizinlə paylaşaq.\nOnlayn Blekcek oyunu haqqında ən yaxşı məlumat mənbəyi\nAzərbaycanda ən yaxşı onlayn Blekcek oyunları haqqında məlumat ala biləcəyiniz başqa heç bir yer yoxdur. Burada Blekcek oyunu haqqında təlimatlar, Blekcek sxemləri, məsləhətlər və açıqlamalar, özünü doğrultmuş strategiyalar və oyunun ən məşhur və ən sevilən variantlarının izahı verilmişdir.\nBiz sizin strategiyanızı oyundakı masaların sayına, oyunun ən məşhur növlərinə uyğunlaşdıracağıq və sadə qaydalarla şansınızın necə dəyişəcəyini göstərəcəyik. Məsələn, kartlar paylandıqdan sonra mərci iki dəfə vurmağın üsulları, sığorta siyasətləri, və hətta “yumşaq əl” və “sərt əl” strategiyaları. Əgər siz oyunda qalib gəlmək üçün şansınızı artırmağın yollarını axtarırsınızsa, o zaman bura sizin üçün ideal yerdir.\nRahat tərtibatda olan təlimatlarımızı çap edin və işə gedərkən, nahar fasiləsi zamanı və ya öz otağınıza çəkilib oyun oynayarkən bu təlimatları yadda saxlayın. Saytımız həm kompüterinizdə, həm də telefonunuzda əlçatan olacaq şəkildə hazırlandıqdan sonra bu məlumatlar daim əlinizin altında olacaqdır. Məlum səbəblərə görə, kazinolar canlı oyun zamanı bu məlumatlara baxmağınıza icazə verməyə bilər, ona görə də sizə təqdim edəcəyimiz məlumatların hamısını yadda saxlamağa çalışın!\nPulsuz blackjack oyun\nBlackjack mükəmməl cüt\nAndroid və ya iOS cihazlar Mobile qumar\nMobil cihazlar qumar online qumar zövq üçün asan və rahat yoludur. oyun ən böyük seçilməsi hələ lakin casino oyun daha çox 80% mobil (iOS, Android, Windows, Blackberry) təklif olunur, kompüterlər üçün təklif olunur. Hal-hazırda mobil cihazlar fərdi kompüter daha tez-tez istifadə olunur. Bəzi oyunlar, lakin mobil az parlaq qrafika və səs ola bilər. Təşəkkürlə, texnologiyalar inkişaf edəcəyinə və smartfonlar ifa edilə bilər professional blackjack oyun böyük bir müxtəliflik var. Siz real pul üçün blackjack oynamaq istəyirsinizsə, bu saytda listelenen təsdiq kazinolarda oynaya bilər.\nOyun haqqında öyrəndiklərinizi təcrübədən keçirməyin ən yaxşı yolu\nİstər oyunla tanış olmağa yeni başlayın, istər statistika həvəskarı olun, istərsə də ekspert oyunçu – real pulla oyun oynamazdan əvvəl tövsiyə edirik ki, ödənişsiz Blekcek simulyatorunda özünüzü sınayasınız. Bu simulyator hər yerdə var. Sadəcə onun Blekcek oyununun müxtəlif növləri haqqında paraqrafı oxuduqdan sonra hazırladığınız qaydalara əməl etdiyindən əmin olun.\nBu oyunun elə variantları var ki, 8 kartlarınızı kart paylayanın Tuzuna dəyişmək imkanı vermir. Siz onları mümkün qədər dəlisov şəkildə paylaşdırmalısınız.\nBu strategiyalar sizin oyunda uduzma şansınızı azaltmaq üçün nəzərdə tutulmuşdur və heç bir halda digər oyunçuların şanslarının sizə keçəcəyini düşünməyiniz üçün əsas vermir. Bunu iddia edən istənilən yanaşma fırıldaqçılıqdır və internet bunu iddia edən fırıldaqçılarla doludur. Onlar “bu müqəddəs sirləri sizinlə bölüşmək üçün” sizdən pul istəyəcəklər. Kazinolar bunun baş verməsinə yol verməzlər. Əks təqdirdə, indi oyun masaları boş olardı.\nBu informasiya yararlı tapa mı?\nThanks, biz cavab üçün təşəkkür edirik!\nSorry narahatlığa görə\nBu maddə təkmilləşdirilmiş bilər necə bizə edin\nBizim Bülletenlər abunə\nAşağıdakı e-poçt daxil edin və biz sizə ən yaxşı blackjack bonuslar göndərmək lazımdır!\nPul üçün oynayır\ntövsiyə casino blackjack oynayan cəhd edin!


525-ci Qəzet - Qayğı, hörmət və sevgi dolu xəzinə...\nƏlimdə qələm, sakitcə oturmuşam. Bilmirəm, necə başlayım. Nə müddətdir, ürəyimdə gəzdirdiyim ən səmimi sözləri kağıza köçürmək fürsəti yaransa da, çətinlik çəkirəm. Sözlər çox əziz bir adam haqqındadır. Ona görə çətindir yazmaq... Hansıları seçib yazım ki, düz yerinə düşsün.\nYaşım az olsa da, bir həqiqəti dərk etmişəm ki, şəxsiyyətinə, varlığına hörmət edilməli, mənəviyyatına vurğun olunacaq insanlar dünyada azdır. Bu günümüzdə onları barmaqla saymaq olar. Nəsillərdən-nəsillərə keçən dürüstlük, dönməzlik, əsl azərbaycanlı kişisinə məxsus təəssübkeşlik, torpaq sevgisi... Bütün bu xüsusiyyətlərin bir xarakterdə, bir insanda cəmlənməsi isə nadir haldır. Ancaq şükürlər olsun ki, belə insanlar yox da deyil. Hər zaman var olsunlar! Onlardan biri də Nadir Nəsibovdur...\nHələ gənc vaxtlarından çoxlarından seçilən, o vaxt daha yaxın yanaşa bildiyimiz "böyük qardaşımız", sonradan qayğılara bürünmüş, amma bir az çəkindiyimiz ağsaqqalımız Nadir müəllim... Hər addımı ilə örnək olan fəxrimiz, qürur yerimiz. Nəsibovlar nəslinin layiqli davamçısı... Şəxsən mən bu cür düşünürəm. Onu da bilirəm ki, təvazökarlığı hər şeydən üstün tutur və buna görə də cümlələri yazdıqca mümkün qədər pafosdan qaçıram. Sanki sətirlər arasından onun məzəmmətli baxışları görünür. Danlağına məruz qalacağımı bilirəm. Ancaq deməmək alınmır. Ürək sakit olmur.\nNəsillər bir-birini əvəz edir. Həyat durmadan axır. Böyüklük, ucalıq timsalı kimi Nadir müəllim ömür zirvəsində inamla addımlayır. Bu gün Nadir Nəsibov ömrünün 60-cı ilinə qədəm qoyur. Məncə, 60 yaş heç də zirvə deyil. Hələ irəlidə görüləsi işlər, yaşanacaq onilliklər çoxdur...\nNadir müəllimi hər zaman yol göstərən, öz kökləri ilə torpağına, nəslinə bağlı nəhəng bir çinara bənzədərdim.\nBütün mənəvi zənginliklərə malik olan müdrik bir insandır o.\nBəli, illər keçir. Mən də gəncliyi geridə qoyuram. Amma bir şeyə şükürlər edirəm ki, səhvlərimlə, düzlərimlə yaşadığım illərin çoxunu ondan öyrənərək, həyat dərsi alaraq ötürürəm. Hər müdrik addımı, hər sözü, adi bir baxışı yetər. Anlayıram ki, ona bənzəmək qeyri-mümkündür. Ancaq heç olmasa nələrisə ondan öyrənmək qismətdirsə, bu, eyni zamanda, böyük xoşbəxtlikdir. Təkcə mən yox, etimad göstərdiyi hər birimiz üçün.\nBütün bu illər ərzində Nadir müəllim çətinliyi olanın köməyində, ağrıyanın yanında, dara düşənin dayağında olub. Özü də bunu elə edib ki, qarşıdakı insan utanmasın, rahat olsun. Ürəyimdə deyiləsi sözlərim lap çoxdur. Tərtəmiz ürək sözlərim...\nİstər-istəməz, 60 yaşa çatan insan geriyə dönüb diqqətlə baxır. Olub-keçənləri saf-çürük edir, necə deyərlər, "papağını qabağına qoyub" öz-özünə hesabat verir. Arxada qalan illər ləyaqətlə yaşanıbsa, onlara "heyif" demək olmaz. Bu illər xəzinədir. Həyat xəzinəsi. Qayğı dolu, hörmət, sevgi dolu bir xəzinə.\nƏzizimiz Nadir müəllim! Yeni yaşınız mübarək! Sizi Əliyevlər ailəsi adından ürəkdən təbrik edirəm. Başımızın üstündən əskik olmayın. Mənalı ömür kitabınızın hər səhifəsi tarixə dönsün. Yeni onilliklərdə görüşmək arzusu ilə...\nAlnında qırışlar, cığırlar dərin,\nHər zaman qürurlu, hər yerdə mətin,\nBelə qeyrət çəkmək deyilsə çətin,\nDemək, timsalısan sən həqiqətin.\nDəyişsə fəsillər, dolansa illər,\nSaçı ağartsa da, sazaqlı yellər,\nSənə neyləyəcək tufanlar, sellər,\nPoladdan üstündür güc-dəyanətin.\nNadirlik - bu sözün özü mənalı,\nSözün özündədir cahi-cəlalı,\nİllərin yaddaşı ağlı-qaralı,\nÖmür yollarındır şanın-şöhrətin...


Qarşıdan mübarək Ramazan bayramı gəlir.\nSizi insanların qəlbini bir-birindən gözəl duyğularla işıqlandıran bu müqəddəs bayram münasibətilə ürəkdən təbrik edir, sizə uzun ömür, möhkəm cansağlığı, xoşbəxtlik, süfrələrinizə ruzi-bərəkət, müstəqil Azərbaycanımızın daha da qüdrətlənməsi naminə şərəfli işinizdə uğurlar arzulayıram.\nMənin bu fikrimlə yəqin siz də razılaşarsınız ki, əzəli torpaqlarımızın beşdə birinin çörəkləri dizləri üstə olan xain qonşularımızın tapdağı altında olduğu otuz ilə yaxın bir dövrdə Odlar yurdu ilə nəfəs alan hər bir azərbaycanlının ən böyük arzusu ölkəmizin ərazi bütövlüyü ilə bağlı idi.\nŞükürlər olsun ki, müdrik dövlət başçımız cənab İlham Əliyevin böyük sərkərdəlik məharəti və Uca Yaradanın yardımçısı olduğu Ordumuzun rəşadəti sayəsində bu arzumuz gerçəkləşəndən sonra bütün bayramlar kimi, mübarək Ramazanı da ürəyimiz istədiyi kimi, böyük könül xoşluğu ilə qeyd edirik.\nİşğaldan azad edilmiş Qarabağda əvvəlki xoşbəxt həyatın bərpası isə bu müqəddəs torpaqlarımız uğrunda canından keçən şəhidlərin və yurd həsrəti ilə bu dünyadan köçənlərin xatirəsinə ən yaxşı abidə olacaq. Bu əziz günlərdə Azərbaycanın müstəqilliyi və ərazi bütövlüyü uğrunda canını fəda etmiş qəhrəman övladlarımızın xatirəsini dərin ehtiramla yad edir, Ulu Tanrıdan şəhidlərimizə rəhmət, qazilərimizə şəfa diləyirəm.\nMüstəqil Azərbaycanda din dövlətdən ayrı olsa da, İslami dəyərlər uca tutulur. Ümummilli liderimiz Heydər Əliyevin layiqli davamçısı möhtərəm prezidentimiz İlham Əliyevin dediyi kimi, “Azərbaycan müasir dövlətdir, dünyəvi dövlətdir. Eyni zamanda, öz milli və dini ənənələrinə sadiq olan dövlətdir. İslam dəyərləri bizim milli-mənəvi dəyərlərimizin tərkib hissəsidir və müqəddəs Ramazan ayı bütün dövrlərdə Azərbaycan xalqının qəlbində yaşamışdır. Sadəcə olaraq, müstəqillik əldə etdikdən sonra bu bayram rəsmi bayram kimi qeyd edilir.”\nMüxtəlif xalqların və dinlərin nümayəndələrinin mehriban bir ailə kimi yaşadığı Azərbaycanın bütün dünyada digər xalqlara və dini konfessiyalara hörmətlə yanaşan modern müsəlman ölkəsi kimi tanınmasında Birinci vitse-prezident Mehriban xanım Əliyevanın xidmətləri əvəzsizdir.\nBöyük əxlaqi-mənəvi, sosial əhəmiyyəti olan Ramazan bəşər övladında səbr, iradə tərbiyə edir, ətrafındakılara münasibətdə həmişə xeyirxah, mərhəmətli olmağı aşılayır. İnsanların mehriban şəraitdə yaşadığı cəmiyyətdə isə tərəqqi, inkişaf təbii hala çevrilir.\nMüqəddəs Ramazan bayramının gözəlliklərindən biri də budur ki, xalqımızın firavanlığı üçün də dualar edilir, Azərbaycanın müstəqilliyi və ərazi bütövlüyü uğrunda canından keçən qəhrəman vətən övladlarının xatirəsi dərin ehtiramla yad olunur.\nBu əziz bayram günlərində xalqımızın səadəti, əmin-amanlığı, gənc müstəqil dövlətimizin tərəqqisi ilə bağlı etdiyiniz bütün dua və niyyətlərin Ulu Tanrı dərgahında qəbul olunmasını arzu edir, ailələrinizə xoşbəxtlik, süfrələrinizə xeyir-bərəkət diləyirəm.\nUca Yaradan mərhəmətini Odlar yurdunun üstündən heç vaxt əskik etməsin.


BDU-nun 98 illiyinə həsr olunmuş universitetlərarası intellektual yarış keçirilib\nBakı Dövlət Universitetində Azərbaycan Tələbə Gənclər Təşkilatları İttifaqının (ATGTİ) və Azərbaycan İntellektual Oyunlar Klubunun (AİOK) dəstəyi ilə Bakı Dövlət Universitetinin Tələbə Gənclər Təşkilatı (BDU TGT) tərəfindən universitetin yaranmasının 98 illiyinə həsr olunmuş "BDU-98" adlı intellektual yarış keçirilib.\nÜmumilikdə 3 saat davam edən yarışda qonaq qismində Yasamal rayon Gənclər və İdman idarəsinin rəis müavini Ramin Cəbrayılov, Bakl şəhər Gənclər və İdman Baş Bdarəsinin əməkdaşı Samir Kazımov, AİOK-un sədri Aydın Piriyev və müxtəlif təhsil müəssisələrinin TGT sədrləri iştirak edib.\nBakı və Sumqayıt şəhərlərində yerləşən ali və orta ixtisas təhsil müəssisələrinin də komandalarının qatıldığı yarışda ümumilikdə 50-dən çox komanda qalibiyyət uğrunda mübarizə aparıb. Komandaların gərgin mübarizəsi ilə 3 mərhələdə davam edən yarışda Azərbaycan Respublikası Prezidenti yanında Dövlət İdarəçilik Akademiyasının “Ala qarğa” komandası topladığı 16 balla 3-cü yerdə, Azərbaycan Dillər Universitetinin “Fenomen” komandası 18 balla 2-ci yerdə qərarlaşıb. Yarışın qalib komandası isə 26 bal toplayan Bakı Mühəndislik Universitetinin “Mühəndislik universiteti” adlı komandası olub.\nİlk 3 yerin sahibi olan komandalar BDU TGT tərəfindən hədiyyələr, diplom və medallarla mükafatlandırılıblar.\nMətbuat və informasiya şöbəsi, 20 noyabr 2017-ci il.


Deputatın böyük oğlu ölən qardaşının dalınca İsveçrəyə yola düşüb » Avrasiya.Net\n24 yan 11:03hadise\nDeputatın böyük oğlu ölən qardaşının dalınca İsveçrəyə yola düşüb\nMilli Məclisin deputatı, iş adamı Əsabil Qasımovun dünən İsveçrədə qış turizm mərkəzində xizək sürərkən vəfat edən oğlu 29 yaşlı Elçin Qasımovun nəşinin Azərbaycana gətirilməsi istiqamətində iş görülür.\nPublika.az xəbər verir ki, millət vəkilinin oğlunun nəşinin Azərbaycana gətirilməsi üçün aidiyyəti qurumlarla iş aparılır. Artıq Əsabil Qasımovun böyük oğlu Taleh Qasımov cənazənin gətirilməsi üçün İsveçrəyə yola düşüb.\nBildirilir ki, Elçin Qasımov bir neçə gün əvvəl Avropa ölkələrinə səyahətə çıxıb və İsveçrədə Alp dağlarında xizək sürərkən bədbəxt hadisə ilə üzləşib. O, atasının sahibi olduğu və baş ofisi Murtuza Muxtarov küçəsində yerləşən “Karat Holding”də şöbə müdiri vəzifəsində çalışırmış.\nQeyd edək ki, Əsabil Qasımov 79 saylı İmişli seçki dairəsindən deputat seçilib. O, Milli Məclisin İqtisadi siyasət, sənaye və sahibkarlıq komitəsinin üzvüdür.\nDeputatın oğlu xizək qəzasında həyatını itirdiDeputatın oğlu ilə bağlı qalmaqallı xəbər yayıldıSərxoş halda dava salan deputat Kamran Nəbizadədən açıqlama: Yalan xəbərlər ...Deputatın milyonluq “oyunu”: “Pulumu yeyiblər”Milli Məclisin deputatı komaya düşdü


“Ağıllı” telefonların həyatımızın ayrılmaz parçasına çevrildiyi bir vaxtda texnologiyada növbəti addım “ağıllı” avtomobillərdir. Artıq Yaponiyanın Toyota və ABŞ-ın Microsoft korporasiyaları “ağıllı” avtomobilin yaradılmasına dair razılıq əldə ediblər.\nOnların yaradacaqları yeni şirkət “Microsoft” texnologiyaları əsasında “Toyota” avtomobillərinin emalı ilə məşğul olacaq. Məqsəd müasir pilotsuz robot-maşınların yaradılması, onların məlumat bazalarının və naviqasiya sistemlərinin aktiv yenilənməsini təmin etməkdir. Alimlər bu avtomobillərin sahiblərinin vərdiş və tələbatlarını yadda saxlamaq iqtidarında olacağını bildirirlər.\nTarix: 08 Aprel 2016 9112


Keçmiş komitə sədri icra başçısının tələb etdiyi rüşvəti açıqladı - 300 min manat » BolgeXeber.Com -Bölgələrdən xəbəriniz olsun!\nBolgeXeber.Com » Bölgə » Keçmiş komitə sədri icra başçısının tələb etdiyi rüşvəti açıqladı - 300 min manat\nKeçmiş komitə sədri icra başçısının tələb etdiyi rüşvəti açıqladı - 300 min manat\nOxunub: 3 455 Dini Qurumlarla İş üzrə Dövlət Komitəsinin sabiq sədri Rafiq Əliyevlə Nəsimi Rayon İcra Hakimiyyəti arasındakı qalmaqal getdikcə böyüyür\nSabiq komitə sədri virtualaz.org saytının müxbiri ilə söhbətində Nəsimi Rayon İcra Hakimiyyəti (RİH) başçısı Asif Əsgərovun ondan istədiyi rüşvətin miqdarını açıqlayıb - 300 min manat. R.Əliyevin sözlərinə görə, həmin məbləğ ondan şəxsən icra başçısının adından tələb olunub, əks halda tikintiyə icazə verilməyəcəyi bildirilib.\nQeyd edək ki, Nəsimi RİH Dini Qurumlarla İş üzrə Dövlət Komitəsinin (DQİDK) keçmiş sədri Rafiq Əliyevin sahibi olduğu və Vaqif prospekti, 103 ünvanında, 987-ci məhəllədə yerləşən “İrşad” otelin yanındakı 1 sota yaxın ərazidə tikinti işlərinin aparılmasına mane olur.Bu problem barədə oktyabrın 22-də də yazmışdı. Həmin yazıda bildirilirdi ki, Rafiq Əliyevin 2004-cü ildə Bakı Şəhər İcra Hakimiyyəti (BŞİH) başçısının sərəncamı ilə aldığı torpaq sahəsi orada tikinti işləri aparmaq məqsədilə mülkiyyətçi tərəfindən hasarlanıb. Bundan sonra Nəsimi RİH-dən bildirilib ki, o hasarlar söküləcək, tikinti işlərinə isə icazə verilməyəcək.\n“Qurban İsmayılov dedi ki, həmin pul verilməsə, bizi sizin hasarları sökəcək, tikintiyə isə imkan verməyəcəyik” - deyə R.Əliyev əlavə edir.\n“Bir-iki sənədin olması hələ hər şey demək deyil. Rafiq Əliyevin “tikinti pasportu” deyilən sənədi yoxdur. O, bizi həmin ərazidə 12 mərtəbəli bina tikməsi haqda əvvəlcədən məlumatlandırmalı idi. Bundan əlavə, bizə yaxınlıqdakı binaların sakinlərinin şikayətləri daxil olub. Onlar binalarının yanında tikinti işlərinin başlanmasından narazıdır. Bütün bunları nəzərə alaraq hasarı sökmüşük. Mənim Rafiq Əliyevdən Asif Əsgərovun adından 300 min manat rüşvət tələb etməyim barədə deyilənlər isə doğru deyil” - deyə Q.İsmayılov bildirdi.


“Türkiyə Azərbaycanla birləşir və sonra Cənubi Azərbaycanı İrandan alır” - ŞOK TƏHLİL | KONKRET\n15 Yanvar, 2021 - 15:41 7.8 K\nİkinci Qarabağ savaşının gözlənilmədən başlayıb, belə tez yekunlaşacağına çoxları hələ də inanmır. Lakin bu müharibə haqqında iki il öncədən xəbər verən insanlar da var. Belə ki, bəzi analitiklər Qarabağ müharibəsinin nəticələrini Azərbaycanın 27 sentyabr 2020-ci il tarixində hücumlara başlamasından bir neçə il əvvəl proqnozlaşdırırdılar. Proqnozu gerçəkləşənlər arasında Strateji və Texnologiyaların Təhlili Mərkəzinin (CAST) direktor müavini Konstantin Makiyenko da var. “Moskovskiy komsomolets” ondan proqnozun nəyə əsaslandığını və nəyi proqnozlaşdırmağın mümkün olmadığını soruşub.\n– İki il yarım əvvəl, 2018-ci ildə MK-ya “Fırtınanı gözləyirik: Cənubi Qafqaz” kitabının nəşri ilə əlaqədar verdiyiniz müsahibədə Dağlıq Qarabağ uğrunda Ermənistanla Azərbaycan arasında müharibənin qaçılmaz olduğunu söylədiniz. Təxminən senarisini, qoşunların taktikasını və ehtimal olunan nəticəni təsvir etdiniz. Bu proqnoz demək olar ki, bütün əsas məqamlarda doğru çıxdı. Nəyi proqnozlaşdırmaq mümkün olmadı?\n– Əsas odur ki, bəlkə də nə mənim, nə də o kitabın yaradılmasında iştirak edən müəlliflərin heç biri əvvəlcədən görə bilmədi ki, azərbaycanlılar özləri üçün strateji xarakterli bu cür həlledici hədəflər qoyacaqlar. Güman edirdik ki, çox güman ki, Qarabağ məsələsini nəhayət həll etməyə çalışmazdan əvvəl, Azərbaycan 2016-cı ilin aprelindəki kəskinləşmə nümunəsini izləyərək daha təvazökar miqyaslı ən azı bir və ya daha iki əməliyyat keçirəcəkdir. Bakının özünə erməni birləşmələrini qəti məğlub etmək və 1992-1994-cü illərdə ermənilər tərəfindən işğal edilmiş Azərbaycan ərazilərinin tamamilə azad edilməsini hədəf kimi qarşıya qoyacağını biz də gözləmirdik.\nNiyə bunu görə bilmədik? Səbəbini deyim. Nikol Paşinyan 2018-ci ilin may ayında “məxməri inqilab” nəticəsində Serj Sarkisyanın əvəzinə Ermənistanın Baş naziri oldu. Bax,biz bunu nəzər almamışdıq. Köhnə Qarabağ siyasi elitası Ermənistanda hakimiyyətdə qalsaydı, 2020-ci ilin payızındakı hərbi vəziyyət böyük ehtimalla bir qədər fərqli olardı. Mümkündür ki, Bakı sadəcə belə bir ciddi əməliyyatı həyata keçirməyə cürət etməzdi. Yəni 2018-ci ilin əvvəlində Paşinyanın bu qədər aciz olduğu hələ məlum deyildi. Dövlət başçısının həqiqi müharibədən keçmiş bir insan olması, məsələn, Köçəryandan (1998-2008-ci illərdə Ermənistan prezidenti Robert Köçəryan – “MK”) danışsaq bir şey, dövlət başçısının jurnalist olduğu zaman başqa bir şey ortaya çıxır.\nÜstəlik, Paşinyan parodik olaraq xalqının ağır məğlubiyyətlərindən məsul olan başqa bir uduzana bənzəyir. Azərbaycanın vaxtilə Elçibəy adlı prezidenti var idi, onun rəhbərliyi altında Azərbaycan Ordusu fəlakətli məğlubiyyətlərə uğradı və ölkənin özü ağır ərazi itkilərinə məruz qaldı. Prezident olmazdan əvvəl Elçibəy qədim mətnləri öyrənirdi və ərəb dilindən tərcümələr edirdi. Və sonra bu adam dövlət başçısı oldu. Bəlkə də bu, tarixin ironiyasıdır. SSRİ-nin də rəhbərliyinə Qorbaçov kimi yalançı birinin keçdiyi vaxt biz bunun şahidi olduq. Rəsmi olaraq o ali təhsil almışdı, universitetin müstəqil komsomol təşkilatının katibi idi. Həqiqətdə isə Mixail Sergeyeviç Qorbaçov savadsız və təhsilsiz adam idi. Onun “parlaq” rəhbərliyinin nəticəsi hamımıza yaxşı məlumdur.\nBu, bizim 2018-cildə nəzərə ala bilmədiyimiz haldır. Ermənistandakı siyasi elitanın dəyişəcəyini və yeni siyasi rəhbərliyin bu qədər bəsit olacağını bilmirdik.\nVə ikinci məqam. Əlbəttə ki, Türkiyənin bu münaqişədə iştirakının bu qədər güclü olacağını xəyal edə bilməzdik. İndi tədricən məlum olur ki, türk hərbi məsləhətçiləri Azərbaycan hərbi birləşmələrində olublar. Yalnız bəzi qərargahlarda deyil, hərbi əməliyyatların inkişafı və onların planlaşdırılması ilə məşğul idilər. Onlar batalyon səviyyəsinə qədər Azərbaycan qoşunlarının döyüş birləşmələrində iştirak edirdilər. Bəzi hallarda – bir konsaltinq şirkəti səviyyəsində. Əslində yerdəki hərbi əməliyyatlara rəhbərlik edirdilər. İnsansız hava vasitələrinin operatorlarının tez-tez türk olduqları anlaşılır. Türk Ordusunun Azərbaycanın hava hücumundan müdafiə sistemlərini, rabitəsini və sairə elektron hücumların təmin etdiyi barədə məlumatlar var. Türkiyənin bu qarşıdurmaya bu qədər güclü müdaxilə etməsi, əlbəttə ki, 2018-ci ildə təsəvvür etmək də çətin idi.\n– 2018-ci ildə iki il əvvəlki hərbi toqquşmaların təhlilinə əsasən, Ermənistanın müdafiə sisteminin məğlubiyyətə səbəb ola biləcək zəif tərəflərini dediniz: ordunun zəif texniki təchizatı və müdafiə xətləri, qoşunların yerləşdirilmə nisbətləri, inkişaf etməmiş hərbi infrastruktur. Bəs son iki ildə bu problemlər Ermənistan rəhbərliyi tərəfindən niyə həll olunmadı?\n– Təəssüf ki, Paşinyan Ermənistanda hakimiyyətə gəldiyi 2018-ci ilə qədər bu məsələlər həll olunmadı. Və onun gəlişi ilə vəziyyət daha da pisləşdi. Müharibədən əvvəl edilən bəzi əsas səhvləri sadalaya bilərik. Bu, ərazinin mühəndis hazırlığına etinasızlıqdır. Cənubda bu əməliyyat teatrında tank üçün təhlükəli olan yeganə istiqamətdə müdafiə strukturlarının ən zəif olduğu ortaya çıxdı. Bütün bu problemli məsələlər həll olunmadı.\nAncaq biz rusların daim unutmamalı olduğumuz əsas bir şey var. 1992-1994-cü illər müharibəsi nəticəsində və sonrakı toqquşmalar nəticəsində, o cümlədən 2016-cı ilin aprelində ermənilər azərbaycanlılar üzərində bir üstünlük kompleksi yaratdılar. Hərbi-texniki və ədədi azərbaycanlılardan geri qalmasına baxmayaraq, təşkilatlanma və mənəvi-psixoloji keyfiyyətlərinə görə azərbaycanlılardan üstün olduqlarına inanırdılar. Və birdən-birə məlum oldu ki, Azərbaycan piyadaları və tankerləri də mükəmməl motivasiya və təlim almışlar. Rəqibinizi qiymətləndirməmək çox təhlükəli bir şeydir. Zəif xarici düşməni belə qiymətləndirməmək belə ağır məğlubiyyətlərə səbəb olur. Əslində azərbaycanlıların 2016-cı ilin aprelindən bəri piyadaların keyfiyyətini, hərbi-texniki üstünlüklərini artırdıqları və komandanlıq keyfiyyətini yüksəltdikləri ortaya çıxdı. Hər şeydən öncə bu, təkcə ermənilər üçün deyil, ümumiyyətlə, hər kəs üçün vacib bir dərsdir. Bu, açıq bir dərsdir, amma heç kim bunu öyrətmir. Sadəcə heç bir halda rəqibinizi aşağı qiymətləndirməməlisiniz.\nMəsələn, hərbiçilərimizin Ukrayna ordusunu necə qiymətləndirdiyini bilmirəm. Ancaq küçədəki ortalama, televizora baxan və siyasətlə az-çox maraqlanan adamımızın Ukrayna ordusuna hörmətsiz yanaşması – bir həqiqətdir. Bu da çox təhlükəlidir. Çünki Ukrayna ordusu 2014-cü ildəki kimi deyil. Üstünlük hiss etmək və düşməni qiymətləndirməmək çox təhlükəli ola bilər. Düşməni yüksək qiymətləndirmək, əlbəttə ki, buna dəyər deyil, işini etibarlı görmək deməkdir.\n– Müharibə ərəfəsində ermənilərin səhvləri aydın olur. Erməni tərəfinin məğlubiyyətini sürətləndirən hərbi əməliyyatlar zamanı hərbi rəhbərlik səhv etdimi?\n– Doğrudan da döyüş əməliyyatları zamanı əsas səhv yenə cənub istiqamətinin qiymətləndirilməməsi idi. Yeri gəlmişkən, qeyd edək ki, ermənilər bütövlükdə mərkəzi və şimalı qoruyub saxladılar.\n– İki il əvvəl Azərbaycan Ordusunun güclü tərəflərini sadalamısınız və mümkün taktikalarından danışmısınız. Hər şey gözlədiyiniz kimi idimi, yoxsa azərbaycanlılar sizi nədəsə təəccübləndirdilər?\n– Əməliyyat sənəti baxımından düşünürəm ki, Azərbaycanın cənub istiqamətindəki manevri diqqətə layiqdir, şübhə edirəm ki, türklərin iştirakı olmadan hazırlanmayıb. Azərbaycanlılar cənubdan keçərək Laçın istiqamətində təqlid “kobra atışı” etdilər. Ermənilər də əsas müdafiə qüvvələrini orada cəmləşdirdmişdilər. Amma azərbaycanlılar bir az daha şərqə, silsilələr, vadilər boyunca Şuşa bölgəsinə keçdilər. Yəni şərqdən güclü bir zərbə vurdular. Əlbəttə, Laçın da əsas məqamdır. Ancaq azərbaycanlılar Şuşanı alaraq Dağlıq Qarabağın bütün müdafiəsinin məhv etdilər. Bu əməliyyat – Laçına bir zərbə təqlidi və Şuşaya isə əsl bir zərbə idi. Bu parlaq şəkildə hazırlanıb həyata keçirilmiş bir hərbi əməliyyat idi. Nəticədə, Ermənistan qoşunları əməliyyat təşəbbüslərini itirdilər.\n– Hərbi-texniki baxımdan Azərbaycan qoşunları daha güclü idimi?\n– Bəli, bu, proqnozlaşdırıla bilərdi. Bəlkə də eyni dərəcədə deyil. 2018-ci ildə kamikaze pilotsuz təyyarələri də daxil olmaqla pilotsuz təyyarələrin böyük rol oynayacağı bəlli idi. Ancaq bu rolun bu qədər müəyyənləşdirilməsi şəxsən mən də daxil olmaqla hər kəs üçün sürpriz oldu. Bir sürpriz, Azərbaycan piyada qoşununun ciddi şəkildə artan keyfiyyəti və çox yaxşı öyrədilmiş yüngül dağ piyada birliklərinin olması idi. Şuşada pilotsuz təyyarələr işləmirdi. Orada dağ xüsusi təyinatlıları fəaliyyət göstərirdi, demək olar ki, əlbəyaxa döyüşlər olurdu.\n– Türkiyənin Ermənistan-Azərbaycan münaqişəsində hərbi iştirakı ilə bağlı proqnozunuz doğruldumu? Ankaranın qazancı nədir?\n-Türkiyənin rolu çox yüksək idi. Ankara, daha doğrusu Prezident Ərdoğan bir neçə layihə həyata keçirməyə çalışır. Bu, vaxtilə Osmanlı İmperiyasının tərkibində olan ərazilər üzərində nəzarəti bərpa etmək üçün neo-Osmanlı layihəsidir.\nİkinci layihə pantürkizmdir. Yəni Ərdoğan Türk dünyasının lideri olmaq istəyir.\nÜçüncü məqsədi İslam dünyasının lideri olmaqdır. Bu mənada Azərbaycan Türkiyə üçün vacib bir halqadır. Etnik və dil baxımından bu, Türkiyənin ən yaxın ölkəsidir. Bunlar qanla qardaş xalqlardır. Və buna görə də, əlbəttə ki, Azərbaycan Ərdoğanın pantürkist layihəsinin həyata keçirilməsinin ilk obyektidir. Coğrafiyaya baxaq. Türklər Xəzər dənizinə Azərbaycan üzərindən girirlər və Orta Asiya və Volqa bölgəsindəki vəziyyətə daha çox təsir göstərə bilərlər. Yəni Azərbaycana göstərilən böyük yardım Ərdoğanın planının həyata keçirilməsinin bir hissəsidir. Bu layihəni həyata keçirmək üçün növbəti cəhdlər Qazaxıstanda, Şimali Qafqazda, Volqa bölgəsində olacaqdır. Dayanmayacaqlar. Belə bir senari təsəvvür edin – Türkiyə Azərbaycanla birləşir və sonra Cənubi Azərbaycanı İrandan alır. Bu vəziyyətdə, 100 milyondan çox əhalisi olan, güclü bir Türk sənayesi və Azərbaycan enerji qaynaqları olan bir birlik əldə edilir. Yəni, gücü Osmanlı İmperatorluğunun qızıl çağındakı gücünü xatırladan bir geopolitik varlıq olacaqdır.\n– Nəinki 2020-ci il Qarabağ müharibəsinin nəticələrini, eyni zamanda Ermənistanın ilk Rusiya İmperiyasının, daha sonra isə SSRİ-nin bir hissəsi olmasının çoxəsrlik təcrübəsini nəzərə alaraq demək olar ki, bu cür dövlətlər öz təhlükəsizliyini təmin etmək və sosial-iqtisadi inkişaf üçün şərait yaratmaq iqtidarında deyillər? Onları nə gözləyir və onlar üçün çıxış yolu nədir?\n– Ermənistanı çox çətin dövrlər gözləyir. Ermənistanın dövlətçiliyi üçün çox böyük risklər var. Bunlar hərbi fəlakətin məhsuludur. Eyni zamanda, risklər bəsit və qərarsız siyasi rəhbərlik tərəfindən çox ağırlaşır. Düşünürəm ki, hazırda miqrasiya kəskin şəkildə güclənir. Yaxın 2-3 ildə 200 minə qədər adam Ermənistanı tərk edəcək. İki milyon sakini olan bir ölkə üçün bu, bir fəlakətdir. Ermənistan üçün yaşamağın yeganə yolu Rusiya ilə inteqrasiya proseslərini gücləndirməkdir. Coğrafi baxımdan çətin olsa da.\n– Nəhayət belə bir sual: indi ermənilərin Rusiyaya ehtiyac varmı?\n– Düşünürəm ki, bu fikrin alternativi yoxdur. İndi Dağlıq Qarabağda rusiyapərəst inteqrasiya hissləri daha güclüdür. Və tədricən bu tendensiya Ermənistana da keçəcək. Unutmayaq ki, Ermənistan heç zaman müstəqil dövlət olmayıb. Rusiyasız Ermənistan ola bilməz.\n“Moskovskiy komsomolets”, 14 yanvar 2021.\n04 Mart, 2021 - 11:43 776\n04 Mart, 2021 - 00:45 649\n04 Mart, 2021 - 17:45 622\n04 Mart, 2021 - 16:19 480\nTürkiyədə hərbi helikopter qəzası nəticəsində həlak olanların sayı artdı - YENİLƏNİB / VİDEO\n03 Mart, 2021 - 14:18 565\n03 Mart, 2021 - 00:45 954


Azərbaycanda Qadın Sahibkarlığının İnkişafı Assosiasiyası “İllər sizi dəyişməsin” layihəsini təqdim edib - AZƏRTAC – Azərbaycan Dövlət İnformasiya Agentliyi\nAzərbaycanda Qadın Sahibkarlığının İnkişafı Assosiasiyası (AQSİA) və “Vəfa Dermatologiya və Estetika Klinikası”nın təşəbbüsü və dəstəyi ilə AQSİA-ya üzv sahibkar qadınları bir araya gətirərək “İllər sizi dəyişməsin” adlı layihəni təqdim edib.\nAQSİA-dan AZƏRTAC-a bildirilib ki, assosiasiyanın idarə heyətinin sədri Səkinə Babayeva Ramazan ayında təqdim edilən bu layihənin sahibkar qadınlar üçün töhfə olduğunu bildirib. Qeyd edib ki, layihənin məqsədi regionlarda dermatoloji problemlərin həllində gənc xanımlara kömək göstərməkdir.\n“İllər sizi dəyişməsin” layihəsinin məqsədi qadınlara kiçik toxunuşlarla xoş görünüşlərin əldə olunmasında dermatologiya və kosmetologiya sahəsinin ən yeni texnologiyalarını göstərmək, 5 gənc xanıma bu sahənin öyrədilməsində dəstək olmaqla onları sertifikatlandırıb daimi iş yerləri ilə təmin etməkdir.\nEyni zamanda, layihənin davamı olaraq bu texnoloji avandanlıqlarla Bakıda və regionlarda ehtiyacı olan xanımlar üçün sosial məqsədli tədbirlərin keçirilməsi nəzərdə tutulur.\nAZERTAG.AZ :Azərbaycanda Qadın Sahibkarlığının İnkişafı Assosiasiyası “İllər sizi dəyişməsin” layihəsini təqdim edib


Sabah Brüsseldə Aİ Şurası, Azərbaycan və Ermənistan liderlərinin görüşü olacaq - TURAZ.ORG Sabah Brüsseldə Aİ Şurası, Azərbaycan və Ermənistan liderlərinin görüşü olacaq - TURAZ.ORG\nSabah – dekabrın 14-də Belçikanın paytaxtı Brüssel şəhərində Avropa İttifaqı Şurasının Prezidenti Şarl Mişel, Azərbaycan Prezidenti İlham Əliyev və Ermənistanın Baş naziri Nikol Paşinyan arasında üçtərəfli görüş keçiriləcək.\nTuraz.org xəbər verir ki, məlumatı TASS yayıb.\nGörüş “Şərq Tərəfdaşlığı” proqramının dekabrın 15-də keçiriləcək sammiti ərəfəsində baş tutacaq.\nƏvvəlcə Prezident İlham Əliyevlə Ş.Mişel arasında ikitərəfli görüş olacaq.\nAvropa İttifaqı Şurasının Prezidenti daha sonra N.Paşinyanla danışıqlar aparacaq.\nTags: #azerbaycan #ensonxeberler #ermenistan #siyasi xəbər #turaz.org\nPrevious Bakıda Azərbaycan-Türkiyə-Gürcüstan biznes forumu keçiriləcək\nNext Kəlbəcər və Zəngilan şəhərlərinin Baş Planlarının hazırlanmasına başlanılır


Finiş ərəfəsində » www.Bia.Az\n15-11-2021, 10:01 15\nAvropada 2022-ci ilin dünya futbol çempionatının seçmə mərhələsinin qrup raundu bitmək üzrədir. Novator.az bildirir ki, noyabrın 15-dək 10 qrupun 7-də qalib müəyyənləşib: A qrupundan Serbiya, B qrupundan İspaniya, D qrupundan Fransa, E qrupundan Belçika, F qrupundan Danimarka, H qrupundan Xorvatiya, J qrupundan Almaniya final mərhələsinə vəsiqə alıb.\nFinal mərhələsi 2022-ci il noyabrın 21-dən dekabrın 18-dək Qətərdə keçiriləcək. 32 biletin 13-ü Avropaya ayrılıb. Dünya çempionatına çıxmaq üçün qrupda birinci yeri tutmaq gərəkdir. İkinci yeri tutan 10 komanda və Millətlər Liqasının 2 ən yaxşı komandası əlavə oyunlar keçirmək hüququ qazanır.\nSon tur ərəfəsində C qrupunda İtaliya və İsveçrə (15 xal), G qrupunda Niderland (20 xal), İ qrupunda İngiltərə (23 xal) öndədir.\nFinal mərhələsinə Afrikanın 5, Asiyanın 4, Cənubi Amerikanın 4, Şimali və Mərkəzi Amerikanın 3 vəsiqəsi var. 2 vəsiqə Asiya, Cənubi Amerika, Okeaniya, Şimali və Mərkəzi Amerika təmsilçiləri arasında əlavə oyunlarda müəyyənləşir, 1 vəsiqə meydan sahibinə verilir.\nCənubi Amerikadan Braziliya final mərhələsinə vəsiqəni təmin edib.\n1930-cu ildən keçirilən dünya çempionatlarında Braziliya 5 dəfə, İtaliya və Almaniya 4 dəfə, Uruqvay, Argentina və Fransa 2 dəfə, İngiltərə və İspaniya 1 dəfə qızıl medallara sahib olub.скачать dle 12.1


Azercell LTE şəbəkəsinin əhatə dairəsini 85 faizə çatdırıb\n08-12-2020 / 15:06\nXeberler.az bildirir ki, 2019-cu il yanvarın 1-dən bu il noyabrın 1-dək Azərbaycanda Azercell-in LTE şəbəkəsinin əhali əhatə dairəsi 35.9%-dən 85%-ə yüksəlib. Bu müddət ərzində LTE üzərindən çalışan baza stansiyalarının sayı da sürətlə artırılıb. Belə ki, bu texnologiya üzərindən çalışan ümumi radio baza stansiyalarının sayı 828-dən 2616-ya yüksəlib. Təkcə 2020-ci ilin 10 ayı ərzində 721 belə stansiya istifadəyə verilib.\nAzercell cəbhə xəttindəki şəbəkəsini təkmilləşdirir\nAzercell-in ölkədə neçə baza stansiyası var?\nNar ötən il yüksək nəticələr əldə edib


AMEA Nizami Gəncəvi adına Ədəbiyyat İnstitutunda “Türk Ədəbiyyatı Vəqfi və Azərbaycan” mövzusunda elmi sessiya keçirilib. Tədbirdə Türkiyədən Türk Ədəbiyyatı Vəqfinin rəhbəri Sərhat Kabaklı, “Türk ədəbiyyatı” dərgisinin baş redaktoru İmdat Avşar və başqa ziyalılar iştirak ediblər.\nTədbiri AMEA-nın vitse-prezidenti, Nizami Gəncəvi adına Ədəbiyyat İnstitutunun baş direktoru, akademik İsa Həbibbəyli açıb. O bildirib ki, Türkiyə bizim qardaş cümhuriyyətimizdir: “Ulu öndər Heydər Əliyevin dediyi kimi “tək millət, iki dövlət” olmağın qürurunu yaşayırıq. Hər iki ölkənin dövlət başçılarının qardaşlığı da bizim XXI əsrdə min illik tarixə dayanan qardaşlığımızı daha da möhkənləndirdi. Xüsusən, Qarabağ savaşında Türkiyənin göstərdiyi böyük dəstək, Türkiyədə yanğınlar zamanı Azərbaycan fövqəladə hallar işçilərinin göstərdiyi candan gələn dəstək bu qardaşlığın müharibə səngərlərində də bir olduğunu, taleyini bir səngərdə gördüyünü isbat etdi. Ədəbiyyat-elm cəhbəsində Azərbaycanın Türkiyə ilə geniş əlaqələri var. Bu əlaqələr daha da genişlənməlidir. Bunların içərisində Türk Ədəbiyyatı Vəqfi də qədimlərdən Azərbaycanla əlaqə saxlayan, iş quran ilk böyük təşkilatlardan biridir.\n“Türk ədəbiyyatı” dərgisi 1972-ci ildən çıxır, gələn il əlli illiyidir. 1978-ci ildən də “Türk ədəbiyyatı” dərgisinin əsasında Türk Ədəbiyyatı Vəqfi qurulub. Türkiyədə ədəbiyyatın inkişafına Türk Ədəbiyyatı Vəqfi qədər xidmət edən ikinci ədəbiyyat qurumu görmək çətindir. Türk Ədəbiyyatı Vəqfini Türkiyədə ədəbiyyatın bel sütunu hesab etmək olar. Bu qurumu təsis edən professor Əhməd Kabaklı olub. Türk ədəbiyyatı dərgisinin son otuz ilinə baxsan hər nömrəsində Azərbaycan var, son illərdə lap çoxalır. Minnətdarlığımı bildirmək istəyirəm ki, dərginin bir sayını da Nizami Gəncəviyə həsr etmisiniz. Türkiyədə Nizami Gəncəvi irsinə bu il çox böyük diqqət göstərdilər, sizlər bu cəhətdən qabağa düşdünüz. Nizami Gəncəvi bir türk davası, hamımızın davasıdır. Bu istiqamətdə işimizi davam etdirməliyik. Nizaminin türk oğlu türk olduğunu dünyaya çatdırmalıyıq. Sərhat Kabaklı, İmdat Avşar və Bəxtiyar Aslanın bu sevdanın içində olduqlarını görürük və yüksək qiymətləndiririk. Bizim İnstitutun dörd dərgisi var, hamısında Türkiyəyə yer ayrılır”.\nİnstitun rəhbəri institutun tarixi və bu günü haqqında da qonaqları məlumatlandırıb. Bugünki tədbirin materiallarının çap olunacağını diqqətə çatdırıb.\nSonra Türk Ədəbiyyatı Vəqfinin rəhbəri Sərhat Kabaklı “Türk ədəbiyyatı” heyəti adından çıxış edib: “Bizim uşaqlığımızdan Türk dünyası Azərbaycan idi. Biz Azərbaycanın dərdi ilə ilk uşaq şeirlərimzi yazdıq. Azərbaycana ilk gəlişimdə torpağı öpmüşdüm. Türklüyün, türk ədəbiyyatının mərkəzi Azərbaycan – Bakıdır. Mən İsa müəllimə həm böyük sayğı, həm böyük heyranlıq duyuram. İsa müəllim türk dünyasının mədəniyyət birliyi üçün böyük işlər görür. Azərbaycanı türk mədəniyyətinin mərkəzi kimi görməyimizdə İsa müəllimin çox böyük payı vardır. O hər halı ilə türk dünyasına bir Dədə Qorqud olmuşdur”.\n“Türk ədəbiyyatı” dərgisinin baş redaktoru, yazıçı İmdat Avşar da çıxışında bildirib ki, “İsa müəllim Türk Ədəbiyyatı Vəqfinin tarixini çox gözəl anlatdı. Bu vəqfdə çox ciddi fikir adamları, siyasi insanlar birləşib. Dərgimiz həm ədəbiyyat, həm də digər sahələrin adamlarının çıxış etdiyi bir kürsüdür. Əlli ildir davam edən “Çərşənbə söhbətlərimiz var” ki, bu söhbətlər zaman-zaman türk siyasətinin, türk ədəbiyyatının gündəmini müəyyən etmişdir. Türklüyün mədəniyyət tarixini, türklüyün sənət dəyərlərini ortaya çıxarmışdır. Bizim iyirmi illik dostluq tariximiz var”.\nSonra hər iki qonağa Ədəbiyyat İnstitutunun “Fəxri dostu” diplomu təqdim edilib. Bəxtiyar Aslanın “İlin alimi” diplomu isə vəqfin rəhbərinə təqdim olunub. Qonaqlar təltif edildiklərinə görə minnətdarlığını bildiriblər.\nQonaqlar da akademik İsa Həbibbəyliyə “Yaşayan Dədə Qorqud” mükafatını təqdim ediblər. Eyni zamanda “Türk ədəbiyyatı” dərgisinin Nizami Gəncəviyə həsr olunmuş sayı və digər nəşrlər institut rəhbərliyinə hədiyyə olunub.\nSessiyada filologiya elmləri doktoru Almaz Ülvi “Sərhat Kabaklı və Azərbaycan”, İnstitutun icraçı direktoru, filologiya üzrə fəlsəfə doktoru, dosent Mehman Həsənli “Türk ədəbiyyatı” dərgisində Azərbaycan ədəbiyyatı”, İnstitutun elmi katibi, filologiya üzrə fəlsəfə doktoru, dosent Aygün Bağırlı “Türk ədəbiyyatı” dərgisində Nizami Gəncəvi”, filologiya üzrə fəlsəfə doktoru Xuraman Hümmətova “İmdat Avşar və Azərbaycan”, filologiya üzrə fəlsəfə doktoru Eşqanə Babayeva “Azərbaycandan baxarkən modern türk yazıçısı Bəxtiyar Aslan” kitabı haqqında” məruzələri ilə çıxış ediblər.


“İncəsənətin Tanrıçaları” - Luiza Burjua » Qadinkimi.com\n“İncəsənətin Tanrıçaları” - Luiza Burjua Tarix : 25 İyun 2019, 10:25\nYetmiş illik sənət həyatında Luiza Burjua heykəltəraşlıq və təsviri incəsənətdə öz Tanrıça obrazını yonmuşdu. Yaratdığı yüzlərlə əsər fiziki yoxluğunda da bizim onu xatırlamamıza və heyrətlənməmizə səbəb olur. Hətta uzun ömrünü simvolizə etdiyi əsərlərində hər anının, hər həyəcanının və hər kədərinin şahidinə çevrilir.\nLuiza Burjua 25 dekabr 1911-ci ildə Parisdə, Burjuaların ailəsində dünyaya göz açmışdı. Ərinə itəatkar, övladlarına bağlı bir anaya və bunun əksi olan, xanımına sədaqətsiz bir ataya sahib idi. Birinci dünya müharibəsinə gedib, sonra geri dönən atası, Saide adında gənc bir xanımı ona müəllimə kimi gətirmişdi. Sonradan atasının o qadınla gizli münasibətinin olması rəssamın həyatı boyu onu tərk etməyəcək travmasına çevrildi. Belə ki, Saidenin onun uşaqlığındakı məchul rolu, ara-sıra ana obrazına bürünməsi, anasının bir qadın kimi təhqir olunması və onun da bunu səssiz-səmirsiz qəbul etməsi Luizada gizli bir qısqanclıq və nifrət yaradırdı. Ümumiyyətlə, ailəsindəki susqun travma onun uşaqlığına, gəncliyinə və xüsusən də yaradıcılığına təsir etdi. O, bu təsiri bir müsahibəsində də belə vurğulayırdı: "Əlli il ərzində yaratdığım əsərlərimin yaranmasını uşaqlığıma borcluyam”.\nBurjua Sorbonn Universitetində riyaziyyat üzrə təhsil almışdı. 1934-cu ildə isə incəsənətə meyillənmişdi. Bir dönəm Luvrda incəsənət tarixi və sonra bir çox önəmli təhsil ocaqlarında sənətin sirlərini öyrənmişdi. Həmin vaxtlarda o, Ferhand Leger, Andre Lhote kimi modern rəssamlarla bir yerdə işləmiş, kubinizimin təməllərini yiyələnmişdi.\n1932-cu ildə Luizanın anası vəfat edir. Bu dönəmdən etibarən onun yaradıcılığında ana fiquru önəmli yer almağa başlayır. 1938-ci də amerikalı Robert Golohater ilə ailə qurur. Robertin sənətşünas olması onun sürrüalistlər və dövrün bir çox önəmli şəxsləri ilə tanışlığına səbəb olur. Burjuanın yaradıcılığının bu mərhələsi bilincaltındakı travmaları və basdırılmış erotik hisslərinin təsviri ilə onun sürrüalislərə yaxınlaşdığını göstərir.\nRəssam əsərlərində qorxu, ağrı, əsəb, təcavüzkarlıq kimi hissləri təcəssüm etməklə yanaşı, ev, bədən, bədən parçaları kimi metaforlara da müraciət edir. Onun yaradıcılığında qadın cinsəlliyi ironik bir pərdəyə bürünməklə bərabər həm də müəllifin uşaqlığından, atasının səbəb olduğu travmalarının təsirindən, zaman-zaman isə feminist tərəflərdən xəbər verir. Belə ki, Burjuanın "Atanın yox edilməsi” adlı əsərini də buna parlaq misaldır.\nBütövlükdə isə onun əsərləri avtobioqrafik səciyyəlidir.\nYaradıcılığının ilk dönəmlərində modernizm estetikasını mənimsəsə də, sonrakı dövrlərdə onun əsərlərində postmodernizm elementləri görünür. Burjuanın sənətində soyut və fiqurativlik, ayrı-ayrı obyektlərlə yanaşı monumental memarlıq və heykəltaraşlıq da görünməkdədir.\nRəssam səthdən – yumşaqlıqdan, oyma - tökmə texnikası kimi müxtəlif üsullardan insan varlığının daxili dərinliklərini araşdırmaq üçün istifadə edir. Burjua öz əsərlərində bu müxtəlif, bir-birinə əks olan qaydaları (qaydasızlığı) bütünləşdirir. O, sənətini həyatındakı çətinliklərdən xilas və yaşadığı travmaların müalicəsi yolu kimi görür və sanki, bilincaltının dərinliklərinə enərək özünü tapmağa və varlığının kəşf etməyə çıxır.\nRəssam özü yaradıcılığını iki hissəyə bölür və fikirlərini belə ifadə edir: "Erkən dönəm işlərim yıxılmaq qorxusu ilə əlaqəlidir.\nSonrakı işlərim isə yıxılmaq sənəti haqqındadır”.\nBurjua yaradıcılığının ən yadda qalan əsəri həyatının son on iki ilində tamamlaya bildiyi "Maman” (Hörümcək forması) adlanır. Heykəlin hündürlüyü 9 metr, genişliyi 10 metrdir (daha dəqiq ölçüləri: 9271 x 8915 x 10236 mm).Heykəlin düz ortasında, hörümçəyin qarın boşluğu və köks hissəsində çuval və bu çuvalın içində 26 ədəd mərmər yumurta var. Heykəl adını fransız dilindəki "ana" sözündən alıb. Luiza Burjua bu əsəri 2000-ci ildəki "The Unilever Series" layihəsi çərçivəsində Londondakı Teyt Modern muzeyinin Turbin zalında sərgilənməsi üçün yaradıb.Heykəlin orijinalı poladdan hazırlanıb.\nBurjua bu heykəllə anasının gücünə, ona verdiyi tərbiyəyə, toxuculuğuna, ipəyirmə sənətinə istinad edir. Luizanın anası Cozefina atasının Parisdə yerləşən xalça-bərpaçılıq emalatxanasında divar xalçalarının bərpaçısı idi. Anasının ölümündən bir neçə gün sonra Luiza düz atasının gözü qarşısında özünü Bevr çayına atmış, lakin atası üzərək onu xilas etmişdi.\n"Hörümçək mənim anam üçün odadır. O, mənim ən yaxşı dostum idi. Anam hörümçək kimi toxuyurdu.\nMənim ailəm xalça bərpaçılığı biznesi ilə məşğul olurdu və anam emalatxananın məsuliyyətini daşıyırdı.\nO, hörümçək kimi ağıllı idi. Hörümçəklər ağcaqanadların məhvində yaxından iştirak edir. Biz bilirik ki, ağcaqanadlar xəstəlik daşıyıcısıdır və buna görə də arzu edilməyən canlılardır. Buna görə də hörümçəklər mənim anam kimi əhəmiyyətlidirlər”\nLuizala Robert 1973-cu ilə - Robertin ölümünədək birgə yaşayırlar. Onların iki oğlu olur.\nBurjua hələ sağlığında bir çox dəyərli mükafatları əldə etmişdi. 1987-ci ildə MOMA (New york) müzeyinin tarixində ilk fərdi sərgisi olmuş ilk qadın rəssam adını qazandı. 1993-cü ildə ABŞ-ı Venesiya Bienalisində təmsil etdi. 2009-cu ildə Easton fonduyla birlikdə 4.75 milyon dollara aldığı mülkdə öz muzeyini açdı.\nLuiza Burjua 98 yasında, 31 Mart 2010–cu ildə dünyayla vidalaşdı. Geridə isə böyük bir Qadın, Tanrıça obrazı və onun minlərlə parçası (əsərləri ) qaldı.


Yasamalda təbliğat-təşviqat kampaniyasına start verilib FOTOLAR - SƏS TV | Sia.az\nYasamalda təbliğat-təşviqat kampaniyasına start verilib FOTOLAR - SƏS TV\nSiyasət - 05.09.2016 17:18 - Oxunma sayı: 19878\nSentyabrın 26-da keçiriləcək Referendumla əlaqədar Azərbaycanda təbliğat-təşviqat kampaniyasına start verilib. SİA-nın xəbərinə görə, bu gün “Yeni Azərbaycan” təşviqat qrupu Yasamal rayonunda tədbir keçirib.\nTədbirdə çıxış edən "Yeni Azərbaycan" təşviqat qrupunun səlahiyyətli nümayəndəsi, millət vəkilİ İsa Həbibbəyli tədbir iştirakçılarına Referendum aktının əhəmiyyətindən danışıb. O bildirib ki, ölkə inkişaf etdikcə yeni islahatlara ehtiyac yaranır.\nAzərbaycanın böyük seçki təcrübəsinə malik olduğunu deyən millət vəkili qeyd edib ki, ölkəmizdə 25 il müddətində 6 prezident, 5 parlament, 4 bələdiyyə seçkiləri keçirilib: “Hazırda Konstitusiyaya təklif edilən dəyişikliklər Azərbaycan cəmiyyətinin indiki reallıqlara uyğunlaşdırmaq, ölkəmizi daha da irəli aparmaq məqsədi daşıyır. Bu dəyişikliklər eyni zamanda insan hüquqlarının qorunmasına xidmət edir. Bu baxımdan düşünürəm ki, hər kəs sentyabrın 26-da seçkilərdə daha fəal olub, öz gələcəyinin inkişafına dəstək olacaq.\nDaha sonra çıxış edən YAP Yasamal rayon təşkilatının sədri Tağı Əhmədov çıxış edərək bildirib ki, Azərbaycan Konstitusiyasına təklif edilən bütün dəyişikliklər dövlətçiliyimizin inkişafı ilə yanaşı, xalqımızın gələcəyi üçün mühüm əhəmiyyət kəsb edir: “Artıq Azərbaycan xalqı 90-cı illərdəki kimi deyil, ölkəmizin geniş seçki təcrübəsi var və xalqımız dəfələrlə bu seçkilərdə fəal iştirak etməklə, azad sözünü açıq şəkildə bildirmək imkanına malikdir. Bu baxımdan düşünürəm ki, xalqımız sentyabrın 26-da keçiriləcək seçkilərdə iştirak edib öz sözünün şəffaf, aydın şəkildə bildirəcək”.\nYAP-ın Yasamal rayon təşkilatının sədr müavini Qərib Məmmədov isə çıxışında ümumxalq səsverməsi-Referenduma zərurət olduğunu deyib. Onun sözlərinə görə, ölkədə olan inkişaf, Azərbaycanın beynəlxalq aləmə inteqrasiyası və digər amillər referenduma ehtiyac yaradır: “Azərbaycanda 5 milyona yaxın insanın səsvermə hüququ var. Təklif edilən dəyişikliklərdən biri seçənlərin seçilmək hüququ qazanmasıdır. Bu çox ədalətli qərardır. Bundan başqa təkliflərlə mülkiyyətlə bağlı xüsusi məqamlar var ki, bunun nəticəsində Azərbaycanda 3 mülkiyyət forması olacaq. Ümumilikdə Konstitusiyaya təklif edilən dəyişiklikləri yüksək qiymətləndirməli və seçkilərdə fəal iştirak edib, səs verməliyik”.\nYeni Azərbaycan Partiyasının üzvü Rasim Nəbiyev qeyd edib ki, Azərbaycan artıq qüdrətli dövlətə çevrilməklə yanaşı, dünyanın ən böyük layihələrini həyata keçirir: “Artıq ölkəmiz bu layihələrə görə, 7 ölkə ilə müqavilə bağlayıb və hazırda 3 ölkə ilə müqavilə bağlamağa hazırlaşır. Bütün bunlar ölkəmizin beynəlxalq aləmə inteqrasiyasını əsas göstəricisi olmaqla yanaşı, qanunlara dəyişiklik etmək üçün zəmin yaradır. Konstitusiyaya təklif edilən əlavə və dəyişikliklər iqtisadi idarəçiliyin təkmilləşməsi, təhlükəsizlik sisteminin möhkəmlənməsi və insan hüquq və azadlıqlarının genişləndirilməsini özündə əks etdirir. Ümidvaram ki, seçki günü hər kəs öz seçki hüququndan istifadə edərək Azərbaycanın inkişafı naminə səs verəcək”.


20 Sentyabr 12:26\nPrezident Ersin Tatar “Suveren bərabərliyimiz və beynəlxalq bərabər statusumuz tanınmazsa, heç vaxt rəsmi bir danışıq prosesinə girməyəcəyik. Bu açıq bir mövqedir, heç bir qüvvə bizi bu mövqedən geri addım atmağa vadar edə bilməz. Bu milli bir məsələdir"dyib.\nPrezident Tatar İstanbul üzərindən Nyu-Yorka getməzdən əvvəl Ercan Hava Limanında mətbuat konfransı keçirib.\n“Xalq Cəbhəsi” xəbər verir ki, Tatar Xarici İşlər Naziri Tahsin Ertuğruloğlu, Xüsusi Nümayəndə Ergün Olgun, Xarici İşlər Nazirliyi katibi İsmet Korukoğlu və ABŞ təmaslarında Tatara da yoldaşlıq edəcək Müzakirə Komitəsinin üzvü Osman Ertuğla birlikdə gəlib. Prezident Ersin Tatar nümayəndə heyəti ilə birlikdə Nyu-Yorka getməzdən əvvəl keçirdiyi mətbuat konfransında, BMT Baş Katibinin dəvəti ilə bu səfərin reallaşdığını və orada ikitərəfli görüşlər də keçirəcəyini söyləyib.\nTatar BMT Baş katibi ilə görüşlərində irəli sürdükləri 6 bəndlik təklifin arxasında duracaqlarını və yeni siyasəti çatdıracaqlarını və yan-yana yaşayan iki ayrı suveren müstəqil dövlətlə əməkdaşlıqda bir razılaşmanın ola biləcəyini qeyd edib. Tatar federal həll siyasətini geridə qoyduqlarını, Kiprin köhnə Kipr olduğunu, bu coğrafiyanın köhnə coğrafiya olmadığını, Kıbrıs və bölgədə tamamilə fərqli bir mühitin olduğunu, Kıbrıslı Türklərin tərəfdaşlıq respublikasından qovulduqlarını ifadə edib.\n1963 -cü ildə Yunanıstan dövlətinin, Kipr türklərinin uzun və ədalətsiz proseslərdən sonra silah gücünə malik olduğunu ifadə edərək, xalqının referendumda "hə" deməsinə baxmayaraq, AB -yə qəbul edilməsinin məsələni daha da çətinləşdirdiyini qeyd edib. Məsələnin mahiyyətinin bu olduğunu və bunu BMT -də və digər səlahiyyətlilərlə keçirəcəkləri görüşlərdə izah edəcəklərini ifadə edən Tatar, "Kiprdə iki ayrı dövlət və iki fərqli xalq var" deyib.\nBritaniyada koronavirusa 50 mindən çox yeni yoluxma halı qeydə alınıb Dünya\nBelarus "Avroviziya-2022" müsabiqəsində iştirak etməyəcək Dünya\nTürkiyə hərbçisi antiterror əməliyyatında həlak olub Dünya


Uşaqların Beynəlxalq Müdafiəsi Günü münasibətilə tədbir keçirildi - + FOTOLAR ( AZpress.AZ - Mais Ibrahimov, Ağcabədi )\nUşaqların Beynəlxalq Müdafiəsi Günü münasibətilə tədbir keçirildi + FOTOLAR ( AZpress.AZ - Mais Ibrahimov, Ağcabədi )\nAZpress.AZ-ın bölgə müxbiri xəbər verir ki, Ağcabədi rayon İcra Hakimiyyətinin təşkilati dəstəyi ilə Üzeyir Hacıbəyli adına Ağcabədi şəhər İncəsənət məktəbində 1 iyun Uşaqların Beynəlxalq Müdafiəsi Günü münasibətilə tədbir keçirildi.\nTədbirdə çıxış edən Ağcabədi Rayon İcra Hakimiyyəti Başçısının müavini ,İctimai-siyasi və humanitar məsələlər şöbəsinin müdiri Naibə Mustafayeva uşaqları təbrik edərək, qeyd etdi ki,1 iyun bütün dünyada Uşaqların Beynəlxalq Müdafiə Günü kimi qeyd olunur. Bu, təsadüfi deyil, çünki müasir dövrdə uşaqların problemlərinin həlli, uşaq hüquqlarının qorunması ən aktual vəzifələrdən biridir. Uşaqların yüksək qayğı ilə əhatə olunması, əlverişli mənəvi və sosial mühitdə böyüməsi üçün zəruri şəraitin yaradılması, hərtərəfli şəxsiyyət və layiqli vətəndaş kimi formalaşması əsası ümummilli lider Heydər Əliyev tərəfindən qoyulmuş dövlət uşaq siyasətinin prioritet istiqamətlərindən birini təşkil edir.\nSon illər uşaqların təlim-tərbiyəsinin daha da təkmilləşdirilməsi istiqamətində mühüm tədbirlər həyata keçirildiyini qeyd edən natiq onu da qeyd etdi ki, Prezident İlham Əliyev və Heydər Əliyev Fondunun prezidenti, UNESCO-nun və İSESCO-nun xoşməramlı səfiri, Milli Məclisin deputatı Mehriban Əliyeva uşaqların problemlərinə böyük diqqətlə yanaşırlar. Heydər Əliyev Fondu tərəfindən uşaqların hərtərəfli inkişafı, keyfiyyətli təhsil, yüksək standartlara cavab verən tibbi xidmətlərlə təmin olunması istiqamətində önəmli layihələr həyata keçirilir.\nTədbir Üzeyir Hacıbəyli adına Ağcabədi şəhər İncəsənət məktəbinin şagirdlərinin hazırladıqları maraqlı konsert praqramı ilə davam etdi.


2011 | 2021-11-02 16:46\nYazıya atalarımızın bu məşhur sözləri ilə başlamağımın səbəbi son vaxtlar Polşa mətbuatında futbolçumuz Mahir Emreli haqda neqativ xarakterli informasiyaların yayılmasıdır. Daha doğrusu, o xəbərlərin olduğu kimi bizim idman mətbuatında da tirajlanması.\nMahir axır vaxtlar qol vura bilmir deyə Polşada bəzi futbol mütəxəssisləri narazılıqlarını (haqlı, ya haqsız) ifadə edirlər. Əlbəttə, hücumçunun vəzifəsi qol vurmaqdır ki, Mahir də sırf buna görə “Legiya”ya transfer olunub. Onun işininin öhdəsindən nə dərəcədə gəldiyini söyləmək üçünsə bəzilərinin özlərini əziyyətə salıb tanış olmadıqları bu qısa statistikanı təqdim edirəm. Bu mövsüm Emreli bütün turnirlərdəki (Çempionlar Liqası və Avropa Liqasının təsnifat mərhələləri, Avropa Liqasının qrupu, Polşa çempionatı və Polşa kuboku) 24 oyunda 10 qol vurub, 1 qolun da ötürməsini edib. Və həmin bu 10 qolun 6-sını futbolçumuz avrokuboklarda vurub ki, bildiyiniz kimi, rəqiblərdən də biri İngiltərənin “Lester” komandası olub. Bu gün Mahiri tənqid edən elə həmin polşalı mütəxəssislərin, jurnalistlərin əksəriyyəti özləri etiraf ediblər ki, həmyerlimiz “Legiya”nın bu mövsümdə ən uğurlu transferi olmaqla yanaşı, həm də ən faydalı 2-3 oyunçusundan biridir.\nAdamı yayda “Legiya”ya Tomas Pekhartın əvəzedicisi qismində gətirmişdilər, amma Mahir Çexiya millisinin hücumçusunu ehtiyata göndərib. Tomas Pekhart isə o futbolçudur ki, ötən mövsüm 22 qolla nəinki “Legiya”nın, həm də Polşa liqasının bombardiri olub. Əlbəttə, o, bu 22 qolu və üstəgəl digər 2 rəsmi qol da olmaqla 24 qolu 3-5 oyuna yox, 33 oyuna vurub. Yəni nə Pekhart, nə Mahir və nəinki Mahir, heç Kriştiano Ronaldo ilə Lionel Messi də hər oyun qol vuracaq deyə bir təminat yoxdur.\nDoğrudur, Polşa çempionatı bizim avara çempionatın tayı deyil. Liqaya böyük ictimai maraq var (media və azarkeş səviyyəsində). Bu mənada tənqidin hər oyundan sonra olması belə qaçılmaz və normaldır. Amma məsələ budur ki, bu tənqidlərin peşəkar yükü nə qədərdir?\nTəəssüf ki, bu məsələyə görə Azərbaycanla yanaşı Polşanın özündə də ciddi problemlər sezilməkdədir. Bəzən mütəxəssis adlandırılanların yanaşması heyrət doğurur. Bilmirsən, bu həqiqətən keçmiş futbolçu, ekspetdir, yoxsa diletant azarkeş. Daha da təəccüblüsü odur ki, Mahir haqda neqativ xəbərlər məlumatı yoxlamadan, onu səsləndirənin kimliyinə aydınlıq gətirmədən dərhal bizim bəzi saytlarda da tərcümə olunaraq olduğu kimi yayımlanır. Hətta o səviyyədədir ki, bir kefli azarkeşin Feysbukda sərxoş beyinlə yazdığı şərh də xüsusi xəbərə çevrilir.\nBəs, əslində bunu ehtiyac varmı? Şəxsi fikrim budur ki, xeyr. Ümumiyyətlə, əsası olmayan və bəzi “mütəxəssislərin” bir çox qeyri-peşəkar yanaşmasının futbolçumuza mənəvi-psixoloji təzyiqə yol aça biləcəyinin də fərqinə varmalıyıq. Yəni bir dəli quyuya daş atırsa, məcbur deyil ki, yuz ağıllı yığılıb onu çıxarsın.\nMedianın legionerimizin personasına marağının olması, onu tənqid etməsi də təbiidir. Amma bu zaman o fakt diqqətdən qaçmamalıdır ki, Mahir bir neçə oyunda qol vura bilməsə də, yenə də “Legiya”nın ən fəal və üzərində ən çox işləyən oyunçularındandır.\nAmma təəssüf ki, biz Mahirin oyunlarını yaxından, idman kanallarımızdan birinin canlı yayımından izləmək imkanından məhrumuq. Halbuki bir tək “Legiya”nın oyunlarını burada yayımlamaq TV-lər üçün kiçik məbləğ tələb edir. Dövlətdən maliyyələşən “İdman TV” də, AFFA-nın xətti ilə “CBC Sport” da bunu təşkil edə bilər. Hərçənd biz bu məsələdə müəyyən ayrı-seçkiliyi görə bilirik. Məsələn, bir neçə il əvvəl AFFA-nın dəstəyi sayəsində Potuqaliya liqasında oynadıqları üçün Emin Mahmudov və Kamran Ağayevin o vaxtkı komandası “Boavişta”nın oyunları “CBC Sport”da canlı yayımlanırdı. Amma Mahirin komandasının oyunlarına ümumiyyətlə, laqeyd münasibət var.\nBəs, Mahir bizim üçün kimdir?..\nƏlbəttə, birinci növdəbə milli komandamızın hücumçusu.\nVə yeri gəlmişkən, o, daha “Qarabağ”da oynamır.


Güney Azərbaycan Milli Azadlıq Cəbhəsi — Vikipediya\nGüney Azərbaycannı azadlığı\nGüney Azərbaycan Milli Azadlıq Cəbhəsi və ya GAMAC - 2010-cu ildə bir qrup Cənubi Azərbaycanlı aktivist tərəfindən yaradılmış ictimai-siyasi qurum.\n12 dekabr 2009-cu ildə keçirilən Amsterdamda Güney Azərbaycan məsələsində ortaq prinsiplər əsasında hərəkət etmək üçün milli təşkilatların və şəxslərin iştirak etdiyi iclas keçirilmişdi. İclasın sonunda bütün iştirak edənlərin səsi ilə 12 maddəlik bəyannamə qəbul edilmişdi. Bu bəyannamə Güney Azərbaycan Milli Azadlıq Hərəkatının fəaliyyət istiqamətini müəyyənləşdirmək üçün qəbul edilmişdi.\n12-13 iyun 2010-cu il tarixdə Brüsseldə keçirilən toplantıda Güney Azərbaycanın milli mənafeyi uğrunda aparılan mübarizədə bütün milli qüvvələrin davamlı işbirliyini təşkilat formasında reallaşdırmaq məqsədilə Güney Azərbaycan Milli Azadlıq Cəbhəsinin (GAMAC) yaradılması təklifi irəli sürüldü və səsçoxluğu ilə qəbul olundu.\nBəyannaməsi[redaktə | əsas redaktə]\nGüney Azərbaycan Milli Azadlıq Cəbhəsi yarandığı ilk gündən 12 maddəlik bəyannamə ilə siyasi gündəmə çıxıbdır. Bu bəyannamənin əsas şərtləri və tələbləri isə bundan ibarətdir:\n1. Güney Azərbaycan Türk millətinin milli azadlığı yolunda mübarizədə bu günkü fars rasizmini təmsil edən İran İslam Cümhuriyətini əsas maneə kimi görür. Çünkü bu rejim hər növ demokratik dəyişikliyə qarşıdır. 2. Azərbaycan Milli Azadlıq Hərəkatının amalı Güney Azərbaycanda milli – demokratik dövlət qurmaqdır. Ayrıca, Güney Azərbayanın hüdudları xaricində yaşayan digər türk xalqlarının milli haqlarını da qorumaq lazımdır. Azərbaycan Milli Hərəkatı öz müqəddəratını təyin etməkdə son söz sahibi olmalıdır.\n3. Güney Azərbaycan Milli Hərəkatı sekulyar dövlət qurulmasının tərəfdarıdır və bu yolda mübarizə aparır.\n4. Türk dili (Azərbaycan türkçəsi) rəsmi dövlət dili olmalıdır. Bütün ölkədə yaşayan türklər üçün türk dilli media şəbəkələri qurulmalıdır. Azərbaycanın elmi, texniki və iqtisadi inkişafı təmin edilməlı, millətimizin yaşayış səviyyəsi dünyanın inkişaf etmiş millətləri səviyyəsinə yüksəlməlidir.\n5. Güney Azərbaycan Milli Hərəkatı bütün sahələrdə qadın- kişi hüquq bərabərliyi yolunda mübarizə aparır. 6. Din, məzhəb, məslək, inanc, söz, mətbuat, həmkarlar ittifaqları, siyasi partiyalar, geyim və yaşam tərzi kimi, bütün mədəni azadlıqlar qeydsiz-şərtsiz təmin edilməlidir.\n7. Güney Azərbaycan Milli Hərəkatı edama və hər növ işgəncəyə qəti şəkildə qarşıdır.\n8. Güney Milli Hərəkatı “Aria rasizm sistemi”ni təmsil edən İran İslam Cümhuriyyətinin Azərbaycanda demoqrafik yapını dəyişdirmə siyasətinə qarşı çıxır və bu rejimə qarşı milli zülm altında yaşayan digər millətlərlə işbirliyi aparmalıdır.\n9. Yuxarıda qeyd edilən hədəflərə çatmaq üçün xaricdə fəaliyət göstərən Azərbaycan türklərinə məxsus qüvvələr daxildə gedən milli mübarizəni diqqətlə təqib etməli və ona uluslararası insan haqları mərkəzlərindən dəstək qazandırmalı, Güney Azərbaycana qarşı informasiya blokadasını qırmalı və bütün dünyada Güney Azərbaycanın milli mənafeyi üçün lobbiçilik fəaliyətlərini təşkilatlandırmalıdır.\n10. Güney Azərbaycan Milli Hərəkatı müstəqil, demokratik və moderndir.\n11. Güney Azərbayan Milli Hərəkatı Dünya İnsan Haqları Bəyannaməsinin və ona bağlı konvensiyaların Güney Azərbaycanda həyata keçirilməsi üçün mübarizə aparır.\n12. Amsterdam Dialoq Konfransı yuxarıdakı prinsiplərə dayanaraq Güney Azərbaycan Milli Hərəkatında fəaliyyət göstərən bütün təşkilatlar və şəxsləri davamlı işbirliyinin qurulmasına çağırır\nGüney Azərbaycan Milli Azadlıq Cəbhəsi 12 müddəadan ibarət Amsterdam bəyannaməsini özündə ehtiva edən və Güney Azərbaycanın milli maraqlarına əsaslanaraq, demokratik fəaliyyət göstərən milli-siyasi qurumdur.\nTəşkilat yaradıldığı zaman idarə heyəti üzvləri bunlar idi:\n↑ 1 2 3 "Güney Azərbaycan Milli Azadlıq Cəbhəsinin Əsasnaməsi" (Azərbaycan dili). GunAz TV. İstifadə tarixi: 2012 17 yanvar.\n↑ "Güney Azərbaycan tədbirində səslənən fikirlər "Azərbaycanın rəsmi mövqeyini əks etdirmir"" (Azərbaycan dili). BBC. 2013 4 iyul.\n↑ "Güney Azərbaycan Milli Azadlıq Cəbhəsi nələri vəd edir?" (Azərbaycan dili). GunAz TV. 3 iyul 2010.\n↑ Tapdıq Fərhadoğlu (2013 iyul). "Qulamrza Təbrizi: Güney Azərbaycan düşmənin torunu cıracaq". Amerikannı Səsi.\nMənbə — "https://az.wikipedia.org/w/index.php?title=Güney_Azərbaycan_Milli_Azadlıq_Cəbhəsi&oldid=5168676"\nBu səhifə sonuncu dəfə 29 may 2020 tarixində, saat 13:27-də redaktə edilib.


Moskvada şəhidlərlə bağlı KİTAB - DiasporPRESS\n03 Noyabr 2021, 12:46\nRusiyadakı Azərbaycan diasporunun fəalı, iqtisadiyyat elmləri namizədi Aybəniz Rüstəmovanın Vətən müharibəsi şəhidlərinə həsr etdiyi “Şəhidlik əbədi zirvədir” kitabının Moskva şəhərində təqdimat mərasimi keçirilib.\nRusiya Azərbaycanlı Gənclər Birliyinin (RAGB), Rusiyadakı Azərbaycan diasporunun, Azərbaycanın Rusiyadakı səfirliyinin və iki ölkənin ictimaiyyət nümayəndələrinin qatıldığı tədbirdə Rusiya Vəkillər Gildiyasının vitse-prezidenti, Rusiyanın fəxri vəkili İlqar Hacıyev, Moskvadakı Dövlət İdarəetmə Universitetinin professoru Sergey Qarnik, Rusiyanın xalq rəssamı Nikas Safronov, Moskva Dövlət Beynəlxalq Münasibətlər İnstitutunun dosenti Abuzər Bağırov, rəssam Rauf Məmmədov, RAGB-nin məsul katibi Ceyhun Hüseynov, politoloq Ruslan Səfərov və başqaları çıxış ediblər.\nQeyd edilib ki, Prezident, Ali Baş Komandan İlham Əliyevin rəhbərliyi ilə Azərbaycan Silahlı Qüvvələri ölkə ərazisini düşmən işğalından azad etməklə böyük qəhrəmanlıq göstəriblər. Odur ki, bu tarixi qələbə naminə canından keçmiş şəhidlərdən bəhs edən kitab olduqca qiymətlidir. Müəllifin orijinal xatirə janrında qələmə aldığı kitabda Vətən üçün canından keçməyə hazır olan gənc nəslin Azərbaycanda yetişdiyinin qürurla ifadə olunduğu nəzərə çatdırılıb.\nƏməyinə verilən qiymətə görə tədbir iştirakçılarına minnətdarlığını bildirən müəllif deyib ki, hələlik birinci cildi nəşr olunmuş kitabda Qarabağ uğrunda canından keçən 577 şəhid barədə məlumat yerləşdirilib. Kitabın növbəti cildlərində üç minə yaxın şəhidimiz haqqında ətraflı məlumat veriləcək. “Şəhidlərimizə həsr olunan beş cildlik kitab nəşr etməyi planlaşdırırıq. Harada yaşamağımızdan asılı olmayaraq, biz tariximizi, Qarabağ uğrunda şəhid olan soydaşlarımızı unutmamalı, onların adlarını gələcək nəsillər üçün əbədiləşdirməliyik.”, – deyə A.Rüstəmova vurğulayıb.


Gondol turunun qiymətləri - Gezmeli Yerler, Gezilecek Yerler, Turizm xeberleri, Turlar, Tur\nEv Yerlər Ölkələr Gondol turunun qiymətləri\nGondol turunun qiymətləri\nVenedik Gondol turunun qiymətləri\nİşin texniki və hekayə hissəsindən sonra, bizə daha çox maraqlanan bölməyə gəlin. Biz gözəl xəyallarla Venesiyaya gəldiyimizdə, biz həmişə xəyal etdiyimiz bir gondol turumuz var. Nə bilmək lazımdır?\nVenesiyada olduğunuzda gondolda gəzmək istəyirsinizsə,\nBildiyiniz ilk şey, gondolun ucuz olmadığıdır. Turlar, adətən, 6 nəfərlik gondollarla aparılır. Belə ki, 2 adam sizinindir və 6 nəfər sizinindir. Bir çox növ turlar vardır. Qiymətlər uzunluğa, gündüzə və gecəyə, serenad istəmədiyinizi və ya istəmədiyinizdən asılı olaraq dəyişir.\nGündüz cədvəlinə əsasən, 80 avro üçün 40 dəqiqə gediş üçün maksimum 6 nəfər tələb olunur. 40 Avro üçün əlavə 20 avro ödəməlisiniz.\nBir gecə sifarişinə əsasən 40 dəqiqə 100 avro və 20 dəqiqə üçün 50 avro tələb olunur. Bir gondol turu və bir müğənni seçimi və ya bir serenad müşayiəti ilə getmək istəyirsinizsə, onu idarə etməzdən əvvəl danışmaq və ayrı bir haqqı ödəmək lazımdır.\nVenesiya gondollarla dolaşmaq bahalı ola bilər. Ancaq bu, şəhərin turistik və tələb olunan olması ilə bağlıdır. Bəzi bir haqqı müzakirə etmək mümkündür. Bəzi təlimatlar gondol haqları üzrə endirimlər təklif edir. Nə olursa olsun, gondolla səyahət etməzdən əvvəl ödəyəcəyiniz məbləğlə razılaşın. Əks halda hər hansı sürpriz qiymətlə qarşılaşa biləcəksiniz!\nYeri gəlmişkən, ideyası üçün 6 nəfərlik tur təşkil edən şirkətlər tərəfindən hər birinə 25 nəfərlik 40 dəqiqəlik turlar satılır. Mən 6 nəfər üçün 150 adam demək. Qiymətlərdən görə bildiyiniz kimi, kiçik bir qrup olaraq səyahət edirsinizsə, səfəriniz daha qənaətcil olacaqdır.\nŞəhərdə bir çox nöqtədə Venesiya gondol turları təşkil edilir. Bəzi təcrübəli səyahətçilərə görə, San Marco ətrafında olanlardan uzaqlaşmaq yaxşıdır. Accademia, Campo San Barnaba, San Polo və Friari.\nİnternetdən Venesian gondol taxılınızı qurmaq istəyirsinizsə;\nIsango və Viator Venesiyaya baxış üçün bir çox variant təklif edir. Hətta fərqli məzmun üçün Alex Hai-nin xüsusi turlarını seçə bilərsiniz. Tur qiymətləri seçilmiş məzmun və spesifik istəklərdən asılı olaraq fərqlənə bilər.\nIsango’nun təklif etdiyi 30 dəqiqəlik standart turlar, aprelin 1-dən oktyabrın 31-dək, bazar ertəsindən şənbəya 09.40 və 16.00-da keçirilir. Həmin tarixlər arasında bazar günləri saat 11.00-də başlanır. Yılın qalan hissəsində turlar yalnız saat 11.00-da və 15.00-da keçirilir. € 28.80-dən başlayaraq, Hotel Gritti Place qarşısında Santa Maria del Giglio Gondola Pier və mövsümün xaricində Saint Mark Meydanında olan poçt şöbəsi.\nŞirkətin digər maraqlı 30 dəqiqəlik turu serenada gəzintidir, burada oturacaqlarınızı hər bir adamdan 36,49 avrodan başlayan qiymətlərlə sifariş edə bilərsiniz. Tur Santa Maria del Giglio Gondola Sərgisində gündə iki dəfə başlayır və ilin qalan hissəsi üçün bir dəfə başlayır.\nViator klassik turu Calle Larga Ascensione-dən başlayaraq, saat 11.00-da, saat 15.00-da və 17.15-də başlayan 30 dəqiqə davam edir. Viator bilet qiymətləri 32 avrodan başlayır və yalnız fərq Isangonun sərnişinləri məlumatlandırmır. 41 avroya düşən kişi qiyməti ilə serenadlı ekskursiya, Isangonun turu saat 15.30, 18.30 və 19.30 ilə eyni nöqtədə başlayır.\nAlex Hai tərəfindən təşkil edilən turlarda, vaxt 50, hətta 60 dəqiqədir. İxtisasın cütlüklərə və qruplara görə seçilən Alex Hai turları, 135 avrodan başlayır. Qiymət digərləri ilə müqayisədə bir qədər yüksəkdir, amma müddəti və havası dəyərlidir. Tur zamanı müxtəlif açılardan şəkil çəkmək istəyirsinizsə, əlavə 280 avro və digər multimedia müraciətləriniz saatda 400 avro xərclənəcək. Venedikdə bir çox mehmanxana ilə müqavilələri olan məşhur gondolier qonaqlar, San Marco, Campo San Fantin və ya La Fenice qarşısında salamlayırlar.\nƏvvəlki məqaləVenedik Gondol turu haqqında bilmədiklərimiz\nNövbəti məqalədəVenesiya Gondol Turu üçün tövsiyələr\n“FlyDubai” aviaşirkəti Dubay-Bakı-Dubay marşrutu üzrə birbaşa uçuşlara başladı\nTürkiyəyə gedən azərbaycanlıların sayı 70 faiz artıb – Müşavir\naktual Məcidli Nərmin - 20 Dekabr 2019


“Xəzər adaları” Hacı İbrahimdən alındı Borca görə. » Azərbaycan İnformasiya Agentliyi\nAia.az xəbər verir ki, Modern.az saytının əldə etdiyi məlumata görə, vəziyyət heç də Nehrəmlinin açıqladığı kimi deyil.\nBurada eləcədə 150 məktəb, 50 xəstəxana, bir neçə park, ticarət mərkəzləri, mədəniyyət mərkəzləri, institut kampusları, Formula-1 trası və Azerbaijan Tower ( Azərbaycan qülləsi) tikiləcək (tikilərsə dünyanın ən hündür binası olacaq). Burada eləcə də dünyanın ən böyük məscidinin tikilməsi planlaşdırılır. Bütün bu tikililərin 9 ballıq zəlzələyə davam gətirə biləcəyi söylənilir. Həmçinin 150 körpünün və 1 hava limanının tikilməsi planlaşdırılır.


İrəvanın cəbhədəki təxribatının sirri açılır - Paşinyanın qatı əleyhdarı mübarizəni dayandırır » Teref.az\nİrəvanın cəbhədəki təxribatının sirri açılır - Paşinyanın qatı əleyhdarı mübarizəni dayandırır\nBir neçə ay əvvəl Ermənistanın baş naziri Nikol Paşinyana qarşı mübarizədən geri çəkilməyəcəyinə and içən, hətta bunun üçün özünü də söyən “Çiçəklənən Ermənistan” partiyasının lideri Qaqik Tsarukyan partiyadaşlarına müraciət edib.\nMusavat.com erməni mediasına istinadən bildirir ki, onun müraciətini partiyadan olan deputat İveta Tonoyan yayıb. Müraciətdə Ermənistan-Azərbaycan sərhəddində baş verən son hadisələrdən bəhs olunub və Azərbaycanın hərbi-siyasi rəhbərliyinə qarşı ittihamlar irəli sürülüb. Daha sonra vurğulanıb ki, erməni əsgərinin təhlükəsizliyi, ölüm-qalım məsələsi olan zaman daxili düşmənlərlə mübarizə bir kənara qoyulmalıdır. Tsarukyan partiyanın hər bir üzvünə xitabən bildirib ki, yaranmış situasiyada daxili siyasi məsələlər ikinci dərəcəlidir. Ona görə də Paşinyanın qatı əleyhdarı erməni baş nazirə tuşladığı silahı yerə qoyub Azərbaycana qarşı mübarizəyə səslənib.\nBu, bir daha Azərbaycan rəhbərliyinin son təxribatların məqsədi barədə dediklərini təsdiqlədi. Belə ki, N.Paşinyanın Azərbaycana qarşı təxribatlara əl atmaqla hakimiyyətini qorumağa, diqqəti xarici düşmənə yönəltməyə cəhd göstərdiyi vurğulanırdı. Bundan əvvəl eks-prezident Robert Köçəryan da yaranmış vəziyyətlə əlaqədar olaraq qüvvələri birləşdirmək barədə çağırış etmişdi. Baxmayaraq ki, Paşinyan onu neçə müddətdir həbsxanada çürüdürdü...шаблоны для dle 11.2


Satılır Torpaq Bilgəh qəs. Sabunçu rayonu Qiyməti 100000 manat\nElanın kodu: 880732\nCOX TECILI!!! Bilgeh baglarinda umumi sahesi 25 sot olan torpaq sahesi satilir. Qazi, suyu, isigi daimidir, 4 terefden das hasari, etrafda elit qonsulari. Cixarisi almaq mumkundur. Qiymet baslangicdir real alicilara qiymetde endirim olacaq.\nSon bir ay : 5804 elan


Avqust 2017 – Səhifə 6 – Novator.az\nQuduzluq virusu quşlarda və heyvanlarda müxtəlif patologiyalar yaratdığına görə çox təhlükəlidir. Təbiətdəki maddələr dövranı sayəsində mövcud olan bu virus istiqanlı canlı orqanizmlərin köməyi ilə yayılır. İnsan bu virusa çox vaxt itlərdən, bəzən pişiklərdən, onlar isə vəhşi heyvanlardan yoluxur. Y...\nAlmanların seçki nəbzi\nAlmaniyanın “Forsa” Sosial Tədqiqat İnstitutu qarşıdan gələn parlament seçkisi ilə bağlı sorğu keçirib. 630 nəfərlik Bundestaqın yeni tərkibi sentyabrın 24-də seçiləcək. Novator.az-ın məlumatına görə, sorğunun avqustun 23-də açıqlanan nəticələri kansler Angela Merkelin başçılıq etdiyi, Xristian Demo...\nRusiya: gəlmələrə münasibət sorğusunun nəticələri açıqlanıb\nRusiyalıların 58%-i əmək miqrantlarının ölkəyə gəlişinə məhdudiyyət tətbiqinə tərəfdardır. Novator.az-ın məlumatına görə, “Levada” mərkəzinin rəy sorğusu belə göstərib. Sorğu iyulun 14-dən 17-nə qədər Rusiyanın 48 bölgəsinin 137 yaşayış məntəqəsində, 18 yaşdan yuxarı 1601 adam arasında aparılıb. Res...\nBayram Kürdəxanılı: doğumu, ölümü, DİN-in məlumatı\nTanınmış meyxanaçı Bayram Kürdəxanılı 56 yaşında faciəli şəkildə dünyasını dəyişib. Daxili İşlər Nazirliyi mətbuat xidmətinin bununla bağlı yaydığı məlumatda deyilir ki, Bayram Kürdəxanılını avqustun 23-ü gecə saat 2 radələrində yolu piyada keçərkən avtomobil vurub. Hadisə Sabunçu rayonunun Kürdəxan...\n257 nömrəli məktəb böyüdü\nAvqustun 23-də prezident İlham Əliyev Bakının Xətai rayonundakı 257 nömrəli tam orta məktəbin yeni korpusunda yaradılan şəraitlə tanış olub. AZƏRTAC xəbər verir ki, məktəbin 1176 şagird yerlik mövcud korpusu 1974-cü ildən fəaliyyət göstərir. Məktəbdə 38 sinif otağı, 3 informatika kabineti, 3 laborat...\nBakı niyə toza qərq olub?\nEkologiya və Təbii Sərvətlər Nazirliyi bildirir ki, avqustun 23-ü səhər Bakıda və Abşeron yarımadasında havada tozun miqdarının sanitar normadan artıq olduğu müəyyən edilib. Buna səbəb Türkmənistandan daxil olan toz dumanının atmosferin yuxarı təbəqələrinə qalxmasıdır. Qeyd olunur ki, Bakı və Abşero...\nSU-25 təyyarələri Naxçıvanda təlim uçuşları keçirib\nNaxçıvanda Əlahiddə Ümumqoşun Ordusunun aviasiya hərbi hissəsinin SU-25 hücum təyyarələri təlim uçuşları keçirib (Video). Xəbəri avqustun 23-də Mod.gov.az yayıb. Modernizə edilmiş SU-25 təyyarəsi döyüş meydanında, istənilən hava şəraitində, gecə-gündüz quru qoşunlarının bilavasitə dəstəklənməsi və m...\n“Qarabağ”ın daha üç mümkün rəqibi bəlli oldu\nUEFA Çempionlar Liqasının qrup mərhələsinə çıxmaq şansı olan Azərbaycan komandası “Qarabağ”ın daha üç mümkün rəqibinin adı bilinib. Novator.az-ın məlumatına görə, avqustun 22-də İspaniyanın “Sevilya”, İtaliyanın “Napoli”, Yunanıstanın “Olimpiakos” komandaları qrupa vəsiqə alıblar. “Qarabağ” avqustun...\nVergilər Nazirliyi yaddaşı təzələyir\nVergilər Nazirliyi hüquqpozmalara qarşı tətbiq edilən məsuliyyət tədbirləri haqqında bilgi yayıb. Yaddaş məlumatında bildirilir ki, vergi ödəyicilərinin VÖEN almaq; qanunla müəyyən edilmiş vergiləri, habelə Vergi Məcəlləsi ilə müəyyən edilmiş qaydada hesablanmış faizləri, tətbiq edilmiş maliyyə sank...\nABŞ dollarının rəsmi kursu yenə bir həftədən sonra dəyişib. Mərkəzi Bank avqustun 23-də məzənnəni 1,7008 manatdan 1,7009 manata qaldırıb. Novator.az-ın məlumatına görə, avqust 1,7009 manatla başlamış, ayın 2-də kurs 1,7008 manata, ayın 9-da 1,7007 manata düşmüşdü. Avqustun 16-dan dollar 1,7008 manat...\nPrezident İlham Əliyev Xüsusi Dövlət Mühafizə Xidmətinin hərbi qulluqçularını təltif edib. Polkovniklər Abdullayev Eldar Əziz oğlu, Əliyev Telman Köçəri oğlu, İbrahimov Ağasəlim Dadaş oğlu, Mirzəyev Arif Malik oğlu “Vətən uğrunda” medalı alıblar. Polkovnik-leytenantlar Allahquluzadə Samir Fikrət oğl...


Qarabağla bağlı üçtərəfli razılaşmalar ardıcıl olaraq reallaşdırılır - Putin - DoğrusözTv.Az\nQarabağla bağlı üçtərəfli razılaşmalar ardıcıl olaraq reallaşdırılır.\nDoğrusöztv.Az-ın məlumatına görə, bunu Rusiya Prezidenti Vladimir Putin Moskvada Azərbaycan Prezidenti İlham Əliyev və Ermənistan baş naziri Nikol Paşinyanla üçtərəfli görüşü zamanı deyib.\nO bildirib ki, atılan addımlar müntəzəm olaraq ATƏT Minsk qrupunun həmsədrləri ilə nəzərdən keçirilir:\n“Bu gün əminliklə demək olar ki, üçtərəfli razılaşmalar ardıcıl olaraq reallaşdırılır. Əminik ki, bu, münaqişənin həm erməni, həm də Azərbaycan xalqı maraqları çərçivəsində ədalətli əsasda uzunmüddətli və tamformatlı nizamlanması üçün zəruri şərtlər yaradır”.\nƏrazilərin Minalardan Təmizlənməsi üzrə Milli Agentlik (ANAMA) işğaldan azad olujnmuş ərazilərin minalardan təmizlənməsi prosesini davam etdirir. Doğrusöztv.Az bildirir ki, ərazilərdə keçirilmiş təcili təxirəsalınmaz əməliyyatlar barədə ANAMA-dan məlumat verilib. Məlumatda bildirilir ki, ümumilikdə Agentlik tərəfindən 27 sentyabr 2020-ci – 08 yanvar 2021-ci il tarixlərində 2 294 siqnal (əməliyyat çağırışı) əsasında 1 […]\nPrezident İlham Əliyev ABŞ Dövlət katibinin enerji diplomatiyası üzrə müavininin müşavirini qəbul edib (FOTO)\nTütünçülükdə məhsuldarlıq artıb\nAzərbaycanda qəlyandan istifadə qadağan edildi – RƏSMİ